Nacionalni savet Mađara želi deo osnivačkih prava nad Radio Suboticom | NDNV\nNacionalni savet Mađara odlučio je juče da pokrene inicijativu za preuzimanje dela osnivačkih prava u Radio Subotici. Savetnica za oblast informisanja u ovom nacionalnom savetu Eržebet Zita Šimon obrazložila je da se radi o mediju koji je od posebnog značajaza informisanje mađarske nacionalne zajednice, odnosno očuvanje, unapređenje i razvoj njenog nacionalnog identiteta.\nČlan Nacionalnog saveta Mađara Atila Čengeri je u raspravi izneo zamerke na predlog o preuzimanju 50 odsto osnivačkih prava u toj medijskoj kući, obrazlažući da prema Zakonu o nacionalnim savetima nacionalnih manjina ta tela mogu u celini ili delimično da preuzimaju osnivačka pprava u onim sredstvima informisanja koja pretežno informišu na jeziku date manjine. Prema oceni Čengerija, naime, taj pred uslov u slučaju Radio Subotice nije ispunjen i zbog toga delimično preuzimanje osnivačkih prava nema pravni osnov. Reagujući na ove primedbe, predsednik Nacionalnog saveta Mađara Tamaš Korhec rekao je da je prethodno zatražena informacija o srazmeri emitovanja mađarskog programa u odnosu na program na srpskom i hrvatskom jeziku u Radio Subotici, navodeći da su dobijeni odgovori potvrdili da taj medij pretežno informiše na mađarskom jeziku.\nZa direktora RTV Panon članovi nacionalnog saveta su juče izabrali Ištvana Bodžonija, koji je od septembra prošle godine na toj funkciji bio vršilac dužnosti. Bodžoni je rekao da je većina tada postavljenih ciljeva u ovoj medijskoj kući uspešno ostvarena, budući da je izmenjena programska struktura, obnovljena tehnologija pripreme programa, izgrađena dopisnička mreža, a potpisano je i više sporazuma o saradnji sa domaćim, kao i medijima iz Mađarske. Kao najznačajnije ambicije za ubuduće, direktor RTV Panona je naveo potrebu obezbeđenja sigurnijeg materijalnog zaleđa za ovu medijsku kuću i širenje područja na kojem se emituje njen program.


Za izgradnju dvije hidroelektrane na Drini 200 miliona evra – mojKontakt portal – Radio Televizija Kontakt\n#izdvajamo REGION RS BiH VIJESTI\nPremijer Republike Srpske Željka Cvijanović izjavila je da je na današnjoj sjednici vlada Republike Srpske i Srbije u Trebinju usvojen i zaključak da će prvi zajednički projekti Srpske i Srbije u energetici biti izgradnja dvije hidroelektrane – “Foča” i “Paunci”, ukupne instalisane snage 90 megavata, čija je vrijednost 200 miliona evra.\n“To će biti prvi put da naše elektroprivrede zajednički realizuju jedan važan projekat. Nadama se da će to biti način da se otvore vrata za buduću saradnju u oblasti eneretike, gdje raspolažemo ogromnim resursima i potencijalima, zbog čega to želimo da stavimo u funkciju razvoja Srpske i Srbije, ali i društva u cjelini i svih naših građana”, rekla je Cvijanovićeva nakon devete zajedničke sjednice vlada Republike Srpske i Srbije.\nOna je napomenula da će aktivnosti na ovim projektima početi već u septembru, dok je tokom 2019. godine predviđena intenzivna priprema njihove realizacije. Cvijanovićeva je posebno zahvalila premijeru Srbije Ani Brnabić što je podržala realizaciju ovih projekata.\nCvijanovićeva je rekla da je na današnjoj zajedničkoj sjednici vlada Srpske i Srbije usvojeno 16 zaključaka koji su od opšteg interesa za razvoj, međusobnu saradnju i planove.\nPremijer Srpske je navela da je usvojen i zaključak o pristupu prema namjenskoj industriji – kako poslovno ojačati ove subjekte, kako im omogućiti da budu angažovani na izvršavanju određenih psolova za potrebe Srbije i kako odrediti njihov status.\n“Ta saradnja se odnosi na preduzeća `Kosmos` iz Banjaluke, `Orao` iz Bijeljine i `Famos` sa Pala”, rekla je Cvijanovićeva.\nPrema njenim riječima, jedan od zaključaka odnosi se i na saobraćajnu komunikaciju, gdje su utvrđeni zajednički prioriteti, poput nastavka izgradnje auto-puta od Doboja do Bijeljine i granice sa Srbijom, te povezivanje od Istočnog Sarajeva do Vardišta kod Višegrada.\n“Nemojte me pitati na koji način će šta biti finansirano vezano za ponude koje su se ranije pominjale iz Turske jer tu nema nikakvih konkretnih pomaka, ali ono što je konkretno jeste da pripremamo svu potrebnu dokumentaciju i da ćemo realizovati te projekte. A finansijska konstrukcija će biti izražena u skladu sa našim mogućnostim ili mogućnostima da dođemo do najpovoljnijeg novca da bi oni bili realizovani”, pojasnila je Cvijanovićeva.\nGovoreći o izgradnji mosta “Bratoljub” na Drini, koji povezuje Bratunac i Ljuboviju, ona je zahvalila Vladi Srbije i predsjedniku te države Aleksandru Vučiću koji je bio inicijator ovog projekta.\n“Nažalost, godinu dana nakon što smo otvorili ovaj most, pokazali da je izgrađen i zahvalili se Srbiji za finansiranje tog projekta, još nije otvoren granični prelaz. Ponovo tražimo i zahtijevamo od organa na nivou BiH da odrade svoj dio posla koji se odnosi na uspostavljanje tog graničnog prelaza, s obzirom na to da su i Srbija i Republika Srspka sve svoje obaveze izvršile u prethodnom periodu”, rekla je Cvijanovićeva.\nPremijer Srpske je izrazila bojazan da neko namjerno opstruiše izgradnju zajedničkog graničnog prelaza na mostu “Bratuljub” koji povezuje Bratunac i Ljuboviju, iako je riječ o izuzetno važnoj komunikaciji.\nNakon sjednice Vlade Republike Srpske i Vlade Srbije u Trebinju, Cvijanovićeva je istakla da je most “Bratoljub” jedan od primjera koji pokazuje da sa nivoom BiH uvijek postoji problem na operativnom planu.\n“Tako izgleda realizovati poslove na nivou BiH – kad god dođete na operativni, praktični teren nema nikakvog pomaka, a kad dođete na politički teren stvari bivaju još gore”, rekla je Cvijanovićeva.\nPremijer Srpske je naglasila da su u građevinskom smislu, u smilu imovinsko-pravnih odnosa i svih drugih procedura, Republika Srpska i Srbija riješile sve što je bilo u njihovoj nadležnosti.\nOna je navela da je realizacija turističkih projekata uveliko u toku, navodeći da se jedan od tih projekata odnosi i na područje Podrinja, kao i da se uspješno sprovodi projekat zajedničkih đačkih ekskurzija, gdje se djeca iz Srpske i Srbije približavaju i bolje upoznavaju jedni druge.\nCvijanovićeva je zahvalila za sredstva koja je Vlada Srbije obezbijedila za projekte u lokalnim zajednicama širom Srpske. “Time je Srbija ostavila snažan pečat i trag u mnogim našim opštinam, što će raditi i u narednom periodu”, istakla je Cvijanovićeva.\nKao neke od projekata ona je navela izgradnju škola, vrtića, vodovoda, te ostalih projekata koje su kandidovale lokalne zajednice u Srpskoj, ističući da je Republika Srspka opredijeljena da bude dio izgradnje gasovoda o kome Srbija već uveliko pregovara.\nCvijanovićeva je podsjetila i da je Vlada Srbije obezbijedila milion KM za zapošljavanje mladih u Srpskoj, te da se realizuju brojne zajedničke aktivnosti u oblasti pravosuđa i kulture.\nNakon zajedničke sjednice vlada Srpske i Srbije potpisano je više memoranduma i sporazum između dvije vlade.\nMinistar za prostorno uređenje, građevinarstvo i ekologiju Republike Srpske Srebrenka Golić i ministar građevinarstva, saobraćaja i infrastrukture Srbije Zorana Mihajlović potpisali su memorandume o međusobnom priznavanju “velikih licenci” i o razmjeni iskustava u oblasti izdavanja e-građevinskih dozvola.\nTeniserka skinula majicu na terenu pa zaradila opomenu (VIDEO)


Parlamentarni izbori u Srbiji održani su 21. juna.\nKancelarija OEBS za demokratske institucije i ljudska prava (ODIHR) pozvala je vlasti u Srbiji da spreče zloupotrebe državnih resursa tokom predizborne kampanje i pritisak na birače, i da revidiraju birački spisak i povećaju transparentnost finansiranja predizbornih kampanja.\nTo se navodi u danas objavljenom, konačnom izveštaju Specijalne misije za procenu izbora koju je ODIHR uspostavio za posmatranje parlamentarnih izbora u Srbiji 21. juna.\nIzveštaj donosi ukupno 29 preporuka čiji je cilj „poboljšanje sprovođenja izbora i povećanje transparentnosti i poverenja javnosti u izborni proces“.\nKao ključne preporuke, ODHIR je istakao reviziju pravnog okvira, uspostavljanje mera za sprečavanje zloupotrebe kancelarijskih i državnih resursa i obezbeđivanje efikasnog praćenja poštovanja propisa, uključujući i proporcionalne sankcije, sprečavanje prakse pritiska na birače osiguravajući da se slučajevi navodnog ograničenja detaljno istraže, uvođenje zahteva za izveštavanjem i obelodanjivanjem prihoda i rashoda kampanje pre samih izbora, stavljanje biračkih spiskova na uvid javnosti uz istovremeno obezbeđivanje privatnosti podataka, jačanje nezavisnosti Regulatornog tela za elektronske medije (REM) i izričito definisanje njegovih odgovornosti tokom perioda kampanje, obezbeđivanje brzog objavljivanja svih skeniranih protokola i rezultata na biračkim mestima, uključujući one koji su ispravljeni kasnije tokom procesa ili koje su utvrđene na ponovljenim izborima.\nKonačni rezultati izbora u Srbiji: U Skupštini 12 lista\nU izveštaju ODHIR se pojašnjava da zakonske promene, u skladu s međunarodnim obavezama, treba da budu usvajane posle javnih rasprava, a da osnovni aspekti izbora ne treba da budu menjani u godini pre izbora. U izveštaju se podseća i da je Skupština Srbije pred izbore izmenila Zakon o izborima, "uključujući pitanja o kojima nije bilo javne rasprave" što je "suprotno međunarodnim obavezama i dobroj praksi".\nPodseća se i da su, među izmenama, smanjivanje cenzusa za izborne liste i formula za bolje predstavljanje lista nacionalnih manjina.\nCRTA: U finišu kampanje funkcioneri Srbije utrostručili aktivnosti\nMeđu osnovnim preporukama ODIHR-a stoji i da bitni propisi treba da budu uključeni prvenstveno u zakone koje usvaja parlament, a tehnička pitanja i detalji treba da budu regulisani podzakonskim aktima, uključujući instrukcije Republičke izborne komisije (RIK).\n"Vlasti treba da preduzmu mere da spreči zloupotrebu položaja i državnih resursa. Praćenje usaglašenosti treba da bude efikasno, a sankcije proporcionalne", navodi se u izveštaju.\nRaspored mandata novog saziva Skupštine Srbije\nODIHR je istakao da vlasti Srbije treba da spreče pritisak na birače, uključujući zaposlene u državnim institucijama i preduzećima i druge koji su povezani s državom. „Slučajevi navodne prinude moraju biti detaljno istraženi, a oni koji su odgovorni za to kažnjeni“, navodi se u izveštaju.\nODIHR je ocenio da regulatorni okvir za finansiranje kampanje i njegova primena ne obezbeđuju transparentnost, integritet, ni odgovornost za finansiranje kampanje.\nDa bi se povećala transparentnost, ODIHR preporučuje izmenu zakona kako bi se izveštaj o prihodima i troškovima kampanje objavljivao pre dana izbora, a da zaključci Agencije za borbu protiv korupcije budu obavezni i potom objavljeni.\nU izveštaju stoji i da birački spiskovi treba da budu dostupni javnosti Srbije i da zakoni o jedinstvenom biračkom spisu i zaštiti ličnih podataka budu usaglašeni.\n"Da bi odgovorile na zabrinutost oko tačnosti biračkih spiskova, vlasti treba da urade reviziju Jedinstvenog biračkog spiska što je pre moguće", naveo je ODIHR.\nTS: Funkcionerska kampanja zasenila predstavljanje izbornih lista\nPreporučuje se i da se rok za podnošenje žalbi i donošenje odluka RIK-a i Upravnog suda produži u cilju efikasnog rešavanja sporova.\n"Nezavisnost Regulatornog tela za elektronske medije (REM) treba da se poveća, a njegove odgovornosti tokom predizbornog perioda treba da budu eksplicitno definisane zakonom i proširene na sve aspekte medijskog izveštavanja o izborima", takođe je među preporukama ODIHR-a Srbiji.\nU izveštaju stoji i da se preporučuje da se razmotri regulisanje medijskog izveštavanja o zvaničnicima koji su i kandidati na izborima. "Nezavisnost javnih servisa treba da bude povećana obezbeđivanjem dovoljnog i održivog finansiranja, čime će biti eliminisana zavisnost javnih servisa od državnog budžeta", navodi se u preporukama Srbiji.\nREM: Lista koju predvodi Vučić najzastupljenija u medijima\nU izveštaju piše da nije bilo jasnog razlikovanja uloga predsednika Srbije i lidera Srpske napredne stranke Aleksandra Vučića, i da je "zamagljena linija" između kampanje Srpske napredne stranke (SNS) i medijskog izveštavanja o predsedniku i vladi, uključujući odgovor na krizu izazvanu pandemijom zarazne bolesti COVID-19.\n"Većina televizijskih kanala s nacionalnom frekvencijom i većina listova promovisali su vladine politike. Nekoliko medija koji su nudili alternativne poglede, nisu dali efikasnu protivtežu, dovodeći u pitanje raznolikost stavova dostupnih biračima u tradicionalnim medijima", ocenio je ODIHR.\nU izveštaju se konstatuje i da je autocenzura podstaknuta pretnjama, napadima i pritiskom na novinare i medije, zajedno s nedostatkom finansijske nezavisnosti.\nParlamentarni izbori u Srbiji održani su 21. juna. Još nije poznato ko će biti ministri u novoj Vladi Srbije, niti ko će biti eventualni koalicioni partneri SNS-a u Vladi koju je do sada činila i Socijalistička partija Srbije (SPS) Ivice Dačića.\nPredsednik Srbije Aleksandar Vučić imenovao je 5. oktobra dosadašnju premijerku Anu Brnabić za mandatarku nove Vlade Srbije.


Više od milijardu ljudi u svetu puši, a skoro 80 odsto njih živi u zemljama sa niskim i srednjim prihodima. Danas se obeležava Nacionalni dan bez duvana, ukazuju stručnjaci Instituta za javno zdravlje Vojvodine. Upotreba duvana u svetu jeste kontrolisana na osnovu jasnih dokaza o njegovoj štetnosti, ali su štetni efekti i dalje prisutni, prenosi portal 021.rs.\nIzmeđu Sente i Kanjiže, Bečeja i Vrbasa, kao i Karavukova i Bača verovatno više nikada neće saobraćati vozovi. Pruge između ovih mesta su na listi 15 deonica sa kojih će šine i pragovi biti uklonjeni u naredne dve godine. Na nekim od ovih pruga zvuk lokomotive nije zaparao vazduh već decenijama, pa su mnoge zarasle u korov i njima se više ni peške ne može proći.


Amela Terzic:Preko krosa do Evropskog prvenstva - Sport Vesti\nAtletika September 25, 2015\nJedna od najboljih nasih atleticarki, Amela Terzic, izjavila je da ce joj predstojeci krosevi RTS-a (Radio Televizija Srbje) mnogo znaciti u pripremama pred Evropsko prvenstvo, koje se odrzava 13. decembra u Francuskoj.\nNajuspesnija sportska godina mlade Amele\nDvadesetdvogodisnja atleticarka, ucenica Rifata Zilkica, izjavila je da joj je ova godina bila jedna od najznacajnijih i najuspesnijih sto se tice rezultata u karijeri. Terziceva navodi da ce joj krosevi koje organizuje RTS biti odlicna priprema za Evropsko prvenstvo, i dobra uvertira za predstojece trke i takmicenja. Amela poslednji put trci u uzrastu do 23 godine. Prvi kros RTS odrzace se 9. oktobra u Zajecaru, a ukupno ih je cetiri. Srpska atleticarka branice titulu ukupnog pobednika ove manifestacije.\nTerziceva 2016. na Olimpijskim igrama\nSvojim ucescem na Svetskom prvenstvu Terziceva je imala dosta toga da pruzi i pokaze. U uzrastu mladjih seniorki ona je svojom trkom na 800 i 1500 metara popravila nacionalni rekord od 1:59,90, odnosno 4:04,77 minuta, a najbolje vreme na takmicenju u Talinu na 1500 metara (4:04,77) jeste istorijski momenat te trke. Terziceva je ostvarila normu za Rio 2016, a licni rekord sa 8:57,20 minuta trkom na 3000 metara. Na Svetskom prvenstvu izborila je plasman do polufinalne trke na 1500 metara.\nTenis Veslanje Kajak Fudbal Bilijar Kosarka Snuker Atletika Rvanje Tekvondo Rukomet Uncategorized Odbojka Boks Ostali Sportovi Vaterpolo Automobili Poker Motorcikli


Poseta delegacije Istorijskog muzeja holokausta „Jad Vašem“ iz Izraela Vojnom arhivu24. januar 2017. Delegacija Istorijskog muzeja holokausta „Jad Vašem“ iz Izraela u sastavu Sara Pećanac, direktorka Odeljenja za konzervaciju i digitalizaciju i Maša Jonin, šef Odseka za arhivsku nabavku, posetila je Vojni arhiv u periodu od 23. do 26. Januara 2017. godine, radi razgovora o implementaciji međunarodnog sporazuma sklopljenog u januaru 2016. godine. Direktorka Instituta za strategijska istraživanja, dr Jovanka Šaranović, je zajedno sa pripadnicima Vojnog arhiva i članovima delegacije Istorijskog muzeja holokausta "Jad Vašem", dana 24.01.2017. godine, u prostorijama Vojnog arhiva, održala inicijalni sastanak na kome su započeti razgovori o implementaciji međunarodnog sporazuma dve institucije. Razgovorima su prisustvovali gospođa Alona Fišer Kam, ambasadorka Izraela u Republici Srbiji i pukovnik Harel Tagar, izaslanik odbrane Izraela u Rimu, sa akreditivima za Srbiju. Direktorka Šaranović je upoznala delegaciju Izraela sa radom i projektima ISI i Vojnog arhiva i predložila proširenje saradnje sa polja arhivistike na polje naučne delatnosti. Tokom inicijalnog razgovora precizirani su detalji implementacije sporazuma. Direktorka Instituta dr Jovanka Šaranović, pomoćnik direktora Vojnog arhiva, potpukovnik Duško Milojević i pripadnici Vojnog arhiva prisustvovali su 24.01.2017. godine svečanoj večeri u Rezidenciji ambasade Izraela. Njena ekselencija ambasadorka Izraela Alona Fišer Kam, zahvalila se predstavnicima Ministarstva odbrane na započetoj saradnji i iznela pozitivne utiske o poseti Vojnom arhivu. Gospođa Sara Pećanac obavestila je prisutne o aspektima saradnje dve institucije i iznela nadu u uspešnu implementaciju sporazuma.\nPromocija knjige potpukovnika dr Miljana Milkića - „Verska služba u srpskoj vojsci u Prvom svetskom ratu” 05. decembar 2016. U Domu Vojske Srbije u Beogradu 5. decembra 2016. godine promovisana je knjiga „Verska služba u srpskoj vojsci u Prvom svetskom ratu” potpukovnika dr Miljana Milkića, naučnog saradnika u Institutu za strategijska istraživanja.\nKako je istakao direktor Medija centra „Odbrana“ pukovnik Stevica Karapanxin, reč je o još jednom delu u opusu izdavačke delatnosti te kuće u okviru obeležavanja jubileja stogodišnjice od početka Velikog rata, a koje baca novo svetlo na manje poznate detalje vojničke tradicije ratnika sa ovih prostora. Kada smo se pripremali za vraćanje verske službe u Vojsku Srbije, potpukovnik Milkić bio nam je dragocen saradnik. On je pretraživao arhive i iz njih izvlačio do tada potpuno zaboravljene podatke o ovoj službi. Jedna od stvari koja je održala srpskog vojnika u vreme Prvog svetskog rata bila je upravo njegova vera – istakao je pukovnik Karapanxin.\nUrednica knjige Mirjane Sandić rekla je da je knjiga nastala kao rezultat dugogodišnjeg istraživačkog rada potpukovnika Milkića, u kome je u prvom delu predstavljen način organizovanja verske službe u periodu Prvog svetskog rata, a drugi deo je posvećen ratnim biografijama 248 sveštenika koji su bili na službi u srpskoj vojsci u periodu od 1914. do 1918. godine. Prema njenim rečima, uloga vojnih sveštenika u Prvom svetskom ratu bila je veća od propisane jer je vojska bila van granica Srbije, pa je podizanje morala bilo i naročito važno. Recenzent knjige, dr Milić Milićević, naučni saradnik u Istorijskom institutu, ukazao je na naučni značaj knjige i naveo da ovo delo izdvaja personalizovani pristup istoriji, čime se razbijaju narativni klišei koji su bili zastupljeni u delima vojne tematike.\nRecenzent dr Danilo Šarenac, naučni saradnik u Institutu za savremenu istoriju, istakao je da se knjiga koja je danas promovisana u domenu dometa naučne misli u mnogome razlikuje od mnogih izdanja koja su posvećena jubileju stogodišnjice Velikog rata, a u ovom slučaju se još jednom pokazalo da su istoričar i vojnik dobitna kombinacija kada je reč o istraživanju tako specifičnih segmenata naše istorije.\nIstoričar dr Aleksandar Životić, docent na Filozofskom fakultetu u Beogradu i još jedan od recenzenata knjige, posebno je ukazao na značaj koji delo potpukovnika Milkića ima u našoj istoriografiji, jer su se dosadašnja istraživanja u najvećoj meri odnosila na operacije srpske vojske u Velikom ratu, a manje na njeno samo funkcionisanje. On je, takođe, dodao da je reč o knjizi koja je zasnovana na fundamentalnom istraživanju, koja pruža odgovore na niz važnih pitanja u vezi sa mestom i ulogom sveštenstva u vojsci na ovim prostorima u tom važnom istorijskom razdoblju.\nKako je sam autor istakao, namera mu je bila da u okviru svog istraživačkog rada, na sveobuhvatan način, predstavi arhivske podatke i zakonsku regulativu o uvođenju i funkcionisanju verske službe u srpskoj vojsci. Poseta delegacije Savezne Republike Nemačke Institutu za strategijska istraživanja23. novembar 2016. Direktorka Instituta za strategijska istraživanja dr Jovanka Šaranović primila je delegaciju Savezne Republike Nemačke koju su činili, gospodin Peter Drajst, načelnik Pravne uprave MO SR Nemačke i gospodin Tomas Gelen, pravni savetnik. Delegacija je bila u trodnevnoj poseti Pravnoj upravi Sekretarijata ministarstva od 21.11. do 24.11.2016. godine.\nDirektorka je goste upoznala sa delokrugom rada Instituta, pozicioniranošću ove naučne ustanove u sistemu odbrane, organizacijom, namenom, zadacima, najnovijim rezultatima ali i planovima za budućnost. Navela je trenutne projekte na kojima Institut radi: „Identifikovanje asimetričnih formi ugrožavanja bezbednosti“, „Hibridno ratovanje-iskustva i perspektive“, „Adaptacija u kontekstu radnog i operativnog stresa-psihosocijalni rizici i resursi“, „Istorija srpske i jugoslovenske vojske u XIX i XX veku“. Takođe, sa pozicije rodne savetnice ministra odbrane, iznela je podatke o procentualnoj zastupljenosti žena u sistemu odbrane po kategorijama kadra: oficiri, podoficiri, profesionalni vojnici, civilna lica, njihovoj zastupljenosti na rukovodećim/komandnim dužnostima, učešću u strukturi činova žena u Vojsci Srbije, praksi školovanja devojaka na Vojnoj akademiji i medicinkom fakultetu VMA.\nIznela je želju da Institut proširi, već postojeću saradnju u oblasti vojne istorije, na druge segmente delokruga rada Instituta sa srodnom ustanovom u MO SR Nemačke-Centrom za vojnoistorijske i društvene nauke Bundesfera, kojim rukovodi direktor Hans-Hubertus Mak. Razgovorima su prisustvovali gospođa Ljiljana Mirić Stanković, načelnica Pravne uprave SMO i dr Stanislav Stojanović, načelnik Odeljenja za strategijske analize i bezbednosne integracije u Institutu.


Porodice zarobljenih i poginulih boraca - Lazić: Svi imaju pravo na rješavanje stambenog pitanja - infoBirač\nPredsjedništvo Republičke organizacije porodica zarobljenih i poginulih boraca i nestalih civila zaključilo je danas u Zvorniku da bi Vlada Republike Srpske trebalo da donese novu uredbu o stambenom zbrinjavanju ove kategorije stanovništva, iako su neki od njih naplatili nematerijalnu štetu, a nisu riješili stambeno pitanje.\nPredsjednik Republičke organizacije porodica zarobljenih i poginulih boraca i nestalih civila Veljko Lazić rekao je da je u uredbi, koju je osporio Ustavni sud Republike Srpske, navedeno da onaj ko je naplatio nematerijalnu štetu ne može učestvovati na konkursu za stambeno zbrinjavanje, bez obzira da li je u pitanju stambena jedinica ili nepovratna sredstva za stambeno zbrinjavanje.\n– Ustavni sud je ukinuo tu odredbu, što znači da svi oni koji su naplatili nematerijalnu štetu imaju pravo da se prijave za stambeno zbrinjavanje – ili za stambenu jedinicu ili za nepovratna sredstva – rekao je novinarima Lazić, nako sjednice Predsjedništva.\nLazić je izrazio očekivanja da će Vlada Republike Srpske pozitivno odgovoriti na odluku suda i da će omogućiti svima iz ove kategorije stanovništva da riješe stamebno pitanje.\nGovoreći o ažuriranju prijava za posthumno odlikovanje poginulih i nestalih za ovu godinu, Lazić je rekao da je Predsjedništvo odlučilo da prijavljivanje bude završeno do 30. juna, kako bi se svi poslovi u vezi sa ovim pitanjem mogli završiti do 15. septembra, kada bi trebalo da počne dodjela postuhmnih odlikovanja.\nLazić je rekao da bi Akcioni plan zapošljavanja za ovu godinu resorno ministratsvo trebalo da završi u ovom mjesecu. On je rekao da je Akcionim planom predviđeno da djeca porodica zarobljenih i poginulih boraca i nestalih civila i sa srednjom stručnom spremom mogu odrađivati pripravnički staž uz određeni iznos naknade, čija visina još nije odeđena.\nLazić je rekao da su i dalje vidovi zapošljavanja – kod poslodavca, samozapošljavanje, kao i odrađivanje pripravničkog staža sa visokom stručnom spremom i srednjom stručnom spremom.\nObilježeno 27. godina od stradanja mještana Kiseljaкa


UN: Libijske vlasti presrele 125 dece u Sredozemnom moru | Restart Magazin\nUN: Libijske vlasti presrele 125 dece u Sredozemnom moru\n30/04/2021 30/04/2021 Urednik\nLibijske vlasti presrele su 125 dece medju migrantima ove nedelje u vodama Sredozemnog mora a većina njih je odvedena u pritvorske centre, saopštila je danas agencija Ujedinjenih nacija za zaštitu dece Unicef.\nMedju decom koja beže od rata i siromaštva opasnom pomorskom rutom do Evrope, bilo je i 114 maloletnika bez pratnje, dodao je Unicef u saopštenju.\nIstaknuto je da je skoro 1.100 dece nalazi u tim centrima.\n“Centralno Sredozemlje je i dalje jedan od najsmrtonosnijih i najopasnijih puteva za migrante na svetu” naveo je Unicef, dodajući da se najmanje 350 ljudi, uključujući decu i žene, utopilo ili nestalo u Mediteranu od januara.\nProšle nedelje najmanje 130 migranata utopilo se kod libijske obale kada su se prevrnuli čamci kojima su krenuli put Evrope.\n← Neviđena drama u Španiji\nMađarska popušta mere za vakcinisane građane →\nAmerika obeležava 19. godišnjicu terorističkog napada u Njujorku\nNetanjahu prvi izraelski premijer optužen za korupciju


Niška televizija » Iz opštine Palilula obećavaju dobar provod u novogodišnjoj noći (VIDEO)\nIz opštine Palilula obećavaju dobar provod u novogodišnjoj noći (VIDEO)\nObjavljeno 29.12.2014. 16:07\nNekoliko kulturno-umetničkih društava, di-džej, duvački orkestar, bend, kao i Deda Mraz pobrinuće se za dobar provod na dočeku Nove godine koji organizuje gradska opština Palilula. Osim muzičkog dela, za decu je predviđena i podela paketića.\nIz opštine Palilula zadovoljni su odzivom muzičara koji će nastupiti u novogodišnjoj noći i pozivaju građane da, ukoliko ne znaju gde bi 31. decembra, Novu godinu dočekaju kod Palilulske pijace, gde će biti postavljena pozornica.\nPredsednik opštine Boban Džunić zadovoljan je radom opštinske uprave, ali kaže i da ima puno toga na čemu bi trebalo raditi.\nDžunić podseća i da je opština ove godine uređivala sportske terene, Osnovne škole, Spomen-park „Bubanj“, kao i atarske puteve, a posebno je ponosan zbog pružanja pomoći tokom poplava ljudima iz Obrenovca.\nZaposleni u kulturi traže svoje zarade (VIDEO)\nToplana greje 24 sata (VIDEO)\nRADNIČKI DOBIO TRENERA, RADOSLAV BATAK PROMOVISAN NA ČAIRU https://t.co/PLe0lb2N9M https://t.co/z21VL1Xgp3 27 minutes ago


Komentari u EU: Cilj budućeg šefa CIA da se ojača svetska uloga SAD\nKomentari u EU: Cilj budućeg šefa CIA da se obnovom iznutra ojača uloga SAD\nSvet Autor:Beta14. jan. 202107:40 > 07:42\nIzvor: Tanjug / AP, Bilal Hussein\nBudući šef CIA Vilijam Barns, savršeno se uklapa u viđenje nove vlasti u Vašingtonu da SAD najpre treba obnoviti, oporaviti ekonomski, socijalno i politički, demokratski da bi mogla povratiti vodeći upliv i ulogu u svetu, ali nepoznanice oko suštine novog savezništva s Evropom još postoje.\nOni kažu da su neki Barnsovi stavovi jasni, poput uverenja da „u času kad se svetki poredak urušava, SAD moraju ponovo osmisliti i izgraditi svoju ulogu u svetu“.\nPrve ocene su da i Barns pripada kadrovima iz doba američkog predsednika Baraka Obame.Takodje da je on dugogodišnji, veoma iskusan visoki diplomata koji treba da prvenstveno ponovo izgradi veze CIA i Bele kuće, teško poremećene tokom vlasti odlazećeg predsednika Donalda Trampa, i da povrati saradnju s Kongresom, Stejt departmentom i Pentagonom.\n„Barns je tanani znalac obaveštajnog zanata“, ističe se u komentarima. Bio je, pored ostalog, zamenik šefa Stejt departmenta, sarađivao svojevremeno tesno sa šefom CIA Džordžom Tenetom, bio američki ambasador u Moskvi i Jordanu, govori ruski, arapski i francuski.\nPritom su na umu analitičara i nedavni Barnsovi pogledi i strategijsko viđenje unutrašnjopolitičkih prilika u SAD i da je „opala američka uloga u svetu“, dok „živimo u času koji po krhkosti i geopolitičkim i tehnološkim previranjima liči na doba uoči Prvog svetskog rata koje je dovelo do dva globalna vojna sukoba dok državnici konačno nisu shvatili razmere svih izazova“.\nKao i za budućeg šefa Stejt departmenta, Tonija Blinkena, i nacionalnog savetnika za bezbednost, Džeka Salivena, i Barnsu je Kina glavni suparnik „čiji uspon ne možemo da zauzdamo“, a s Rusijom se mora ići na očuvanje sporazuma o nuklearnom naoružanju.\n„Evropa je uhvaćena u klješta između agresivne Kine, Rusije koja bi da povrati uticaj, Amerike koja luta, i kvarova na evropskoj sopstvenoj političkoj mašini, u čemu je jako zabrinjavajući i ‘Bregzit'“, rekao je Barns. Kako je naveo, „odnosi dve strane Atlantika sve više tonu u glib: SAD gledaju na Evropu tako što traže da učini više, a kaže manje, dok Evropa strahuje da će postati trava na kojoj se tuku slonovi velikih sila“.\n„Demokratija je u uzmaku već više od decenije“, upozorio je Barns, „razumevanje građana i vlasti je gadno zategnuto, medjunarodne organizacije pucaju, paralisane prevelikom birokratijom, premalim ulaganjima i snažnim rivalstvom najmoćnijih sila“.\nBarns naglašava da američka spoljna politika mora dobiti potporu od unutrašnje obnove – demokratske, ekonomske, društvene, i ukazuje na to da je „blagostanje američke srednje klase ranije bilo pokretačka snaga naše spoljne politike“.\n„U Americi moramo podstaći privredni rast koji će smanjiti jaz u prihodima i zdravstvenoj zaštiti, od suštinske važnosti je da prvenstvo moraju imati potrebe američkih radnika u odnosu na profit korporacija…Vlasti moraju daleko više učiniti da trgovina i investicije odgovore tim zahtevima“, zaključuje budući šef CIA.\nCIAEvropska unijaSADVilijam Barns


ORBAN POVLAČI NOVI POTEZ DA ZAŠTITI SVOJ NAROD: Rat u Ukrajini doneo brojne glavobolje komšijama | Najnovije vesti - Srbija danas\n26.05.2022. • 19:26 Srbija Danas\nOrban je precizirao da će tokom ove i naredne godine na snazi biti posebne takse\nVITALIJ KLIČKO STRAHUJE: "Rusija želi celu Ukrajinu", tvrdi da zna šta je glavni cilj ruskih snaga\nFINSKA PREMIJERKA U POSETI KIJEVU: Pružila snažnu podršku Ukrajincima, a evo kako joj je Zelenski uzvratio (VIDEO)\nUkrajinska vojska traži od Zelenskog odobrenje za povlačenje iz Severodonjecka, imaju NOVI PLAN?!\nOrban je rekao da je "drastičan porast cena" nastao zbog sukoba koji je u toku i "politike sankcija u Briselu", dok "banke i velike multinacionalne kompanije" ubiru ekstra profit zahvaljujući rastućim kamatama.\nMađarska vlada će "tražiti od banaka, osiguravača, velikih trgovinskih lanaca, energetskih i maloprodajnih kompanija, telekomunikacionih kompanija i avio-kompanija da polože veliki deo svog ekstra profita" u dva fonda koja je osnovala.\nMađarska Viktor Orban Ukrajina rat u Ukrajini Rusija ekstraprofit


U Sarajevu obilježen Dan Ahdname: Događaj značajan za očuvanje multietničkog bića Bosne i Hercegovine -\nU Sarajevu je danas održana 12. po redu manifestacija Dan Ahdname na kojoj je svečano obilježena 554. godišnjica od uručivanja Ahdname sultana Fatiha II Mehmeda bosanskim katolicima, kojom su im garantovana prava vjerskog djelovanja i sigurnost.\nRizvan Halilović, predsjednik Udruženja Bosansko-tursko prijateljstvo “Bosfor”, rekao je da su ove godine posebno istakli značaj unapređenja odnosa između Bosne i Hercegovine i Turske za koju je Bosna i Hercegovina, kako je kazao, na neki način vezana kroz osmanski period, koji simbolizuje upravo Ahdnama.\n“Obilježavanje Dana Ahdname je značajan zbog multikulturalnosti ljudskih prava i sloboda, zbog zajedništva koji je osmanski period uspostavio ne samo u Bosni i Hercegovini, nego na svim prostorima gdje je bila osmanska imperija”, rekao je Halilović.\n“Garantovano je ono zašta se mi ovdje u gradu Sarajevu borimo, ono zašta se mi u Bosni i Hercegovini i dalje borimo i zašta ćemo se, siguran sam, i u budućnosti boriti. Ovaj skup pokazuje da je to tako i potvrđuje da smo na pravom putu i iskreno se nadam da ćemo još jako puno vremena ostati na tom putu”, rekao je Skaka.\nMirko Pejanović, predsjednik ovogodišnjeg Odbora za dodjelu priznanja istaknutim pojedincima naveo je da je Bosna i Hercegovina, kao multietnička država, rijetki dragulj na svijetu i Evropi i da “ovi pojedinci doprinose da vrijednosti multietničkog, multireligijskog, zajedničkog života budu njegovane i da na temelju tih vrijednosti bh. društvo egzistira u svom miru i svom napretku”.\nGovoreći o Ahdnami i o sultanu Mehmeda II Fatiha koji je nakon osvajanja Bosne 1463. godine bosanskim franjevcima garantovao ličnu i imovinsku sigurnost, Pejanović je kazao da taj momenat ima historijsku i kulturološku dimenziju, a koji će biti značajan za “očuvanje višerelegijskog, višekulturnog i multietničkog bića Bosne i Hercegovine”.\nFatih je Ahdnamu predao fra Anđelu Zvizdoviću, starješini franjevačkog reda u Bosni i Hercegovini, kao dokument kojim bosanskim katolicima garantuje ličnu i imovinsku sigurnost, kao i slobodu vjerskog djelovanja.\nPrevious Ostajte ovdje... Od svoje majke ko će naći bolju?!\nNext Japodski otoci na Uni: Do prije deset godina obrasli šumom i trnjem – danas turistička atrakcija\nNa 450 metara dužine s visinskom razlikom od 150 metara grade se kamene stepenice koje će biti najlakši i najkraći put do Kušlat džamije sa glavne ceste Konjević Polje –


Trajno rešenje, a ne rušenje za skejt park - Inicijativa Ne davimo Beograd\nTrajno rešenje, a ne rušenje za skejt park\nNajavljenom izgradnjom gondole Ušće – Kalemegdan, otvoreno je pitanje sudbine skejt-parka Ušće. Inicijativa Ne davimo Beograd protivi se rušenju skejt-parka i zahteva da se za ovaj jedinstveni sportski objekat nađe trajno rešenje, umesto što već deset godina lebdi u sivoj zoni.\nBeogradskom skejt-parku preti rušenje, i to zbog izgradnje nepotrebnog i preskupog projekta gondole. Skejt-park Ušće je jedini takav sportski i javni prostor Beograda koji već 10 godina okuplja građane svih generacija, ljubitelje sporta koji se na tom mestu razvijaju, profesionalno usavršavaju, pripremaju za učestvovanje na takmičenjima, kao i one koje dolaze radi rekreacije, druženja, i ličnog i zajedničkog razvoja.\nOvaj jedinstveni javni prostor je od posebnog značaja za zdrav razvoj mladih. Umesto ulaganja u potrebe građana i razvoj mladih, gradska vlast prioritet daje projektu gondole, ogromnom ulaganju koje bi se pokazalo potpuno neefikasnim, ali od koga bi korist, kao i toliko puta ranije, imala šačica korumpiranih nasilnika na vlasti.\nInicijativa Ne davimo Beograd postavlja pitanje: koji su to interesi gradske vlasti kada se kao “razvoj” grada Beograda predstavlja ulaganje ogromnih resursa u izgradnju nepotrebnog projekta gondole i kada grad Beograd zarad njih uništava prostore i sadržaje koje građani Beograda aktivno koriste i koji odgovaraju na njihove potrebe?\nInicijativa je uverenja da Beograd mora da se razvija u skladu sa potrebama ljudi koji u njemu žive, i da je ovakav čin uništavanja resursa koji služe građanima zarad besmislenih i preskupih projekata nedopustiv, kao i uopšte način na koji se gradska vlast odnosi prema potrebama svojih građana.\nPodsetimo, skejt-park Ušće je nakon velikih napora građana izgrađen kao jedina takva stalna sportska i javna struktura 2008. godine, a ipak i dalje nosi status privremenog objekta, što neizvesnim čini kako njegovu sudbinu, kao i brigu o njegovom funkcionisanju i održavanju. Skejt-park Ušće već 10 godina opstaje zahvaljujući brizi i organizovanju građana, za čije potrebe gradska vlast ostaje slepa.\nUdružene organizacije skejtbordera pozivaju sve građane da se pridruže u protestnom okupljanju protiv rušenja skejt-parka najavljenog za 24. mart, gde će biti i više informacija vezanih za reagovanje na Nacrt plana detaljne regulacije za gondolu Kalemegdan-Ušće, gradske opštine Stari Grad i Novi Beograd, i o peticiji za skejt-park.


Predsednik Vučić obišao inženjerski centar u fabrici “ZF Serbia” – Balkanekspresrb.rs\nPredsednik Vučić obišao inženjerski centar u fabrici “ZF Serbia”\nPredsednik Republike Srbije Aleksandar Vučić obišao je danas inženjerski centar u fabrici ZF Serbia , gde je razgovarao sa domaćim inženjerima, upoznao se sa novim tehnologijama i mogućnostima najsavremenijeg istraživačkog centra u Srbiji i poručio da će naša država, zajedno sa nemačkim partnerima, stvarati budućnost evropske automobilske industrije.\nPredsednik Vučić je rekao da je kompaniija ZF u Srbiji za samo tri godine zaposlila u fabrici 900 ljudi i već oko 100 stručnjaka u razvojno-istraživačkom centru.\n“Ovde sam video neverovatnu posvećenost mladih ljudi sa kojima sam razgovrao, svi su veoma dobro obučeni i pripremljeni”, naveo je predsednik Vučić i prisetio se da je nemačka kancelarka Angela Merkel bila veoma iznenađena kada joj je rekao da je Srbija uspela da privuče investitora kao što je ZF i da tek sada razume zašto je ona bila toliko iznenađena i zašto mu je čestitala.\n“Kada uđete u prostorije razvojnog centra, kao da ste ušli u najsavremeniju farmaceutsku kompaniju i najbolje opremljenu apoteku”, rekao je predsednik Vučić i dodao da je danas video i mercedes i volvo na hibridni i električni pogon, koji ne bi ni postojali da nije bilo učešća Srbije.\n„Mi pravimo budućnost evropske automobilske industrije zajedno sa nemačkim partnerima. Ponosan sam na ovu divnu fabriku i veličanstveni istraživački centar”, naveo je predsednik Vučić i dodao da je Srbija u prvoj polovini godine privukla 1,72 milijarde evra stranih direktnih investicija.\n“Verujem da ćemo do kraja godine taj trend da nastavimo. U nemačkim kompanijama radilo je 17.000 ljudi kada sam postao premijer. Danas ih je 71.000. To je ogroman napredak, jer su nemačke kompanije prepoznale Srbiju kao dobru lokaciju za svoj biznis”, istakao je predsednik Vučić u svom obraćanju prilikom posete inženjerskom centru u fabrici ZF Serbia u Pančevu.\nDuga tradicija francusko-srpskog prijateljstva


Nemačka ministarka odbrane: „EU ne može bez NATO“ – Krstarica\nNemačka ministarka odbrane: „EU ne može bez NATO“\nTanjug 21. oktobra 2021. 11:29\nBERLIN – Nemačka ministarka odbrane Anegret Kramp-Karenbauer kritikovala je danas ideju o evropskoj strateškoj autonomiji, pozivajući na još bližu saradnju Evrope i SAD radi unapređenje vojne efikasnosti.\n„Mnogo se priča o evropskoj autonomiji ili suverenitetu, ili – kako ja to radije nazivam – većoj sposobnosti delovanja Evropske unije u oblasti bezbednosti i odbrane. Ljudi se pitaju zašto nismo bili u poziciji da sami obezbeđujemo aerodrom u Kabulu“, izjavila je Kramp-Karenbauer u intervjuu za briselski portal „Politiko“ uoči današnjeg i sutrašnjeg sastanka ministara odbrane NATO-a u Briselu.\n„Moramo otvoreno reći: Bez sposobnosti Amerikanaca, mi kao Evropljani to ne bismo mogli učiniti“, poručila je Kramp-Karenbauer.\nDok su neki evropski lideri tvrdili da haoticno povlačenje iz Avganistana, predvođeno SAD, pokazuje da Evropa mora biti sposobna da bude samostalnija u vojnim akcijama, Kramp-Karenbauer je izvela suprotan zaključak, tvrdeći da debakl pokazuje da Evropa i SAD moraju još bliže da sarađuju.\nEvropljani bi, prema njenim rečima, trebalo da se zapitaju kako da budu „u stanju da deluju unutar NATO-a“, a ne kako da budu sposobni da deluju van Alijanse.\n„To je velika razlika“, izjavila je nemačka ministarka uoči ovonedeljnog skupa NATO-a koji je prvi takav sastanak „oči u oči“ otkako je Avganistan ponovo pao u ruke talibana.\nKramp-Karenbauer je prošle godine pozvala Francusku i EU da prevaziđu „iluzije“ o budućoj autonomiji od SAD.\n„Ako je ideja koja stoji iza fraze o ‘autonomiji’ da se odvajamo od Amerike, onda mislim da je to pogrešan način“, istakla je ona.\nFrancuski predsednik Emanuel Makron je iskoristio novi indo-pacifički bezbednosni savez između Australije, SAD i Velike Britanije koji je „stao na put“ francuskom sporazumu o podmornicama, kao izgovor da ponovo „zavrti“ priču o intenziviranju odbrambenih napora EU.\n„Mogu da razumem uznemirenost Francuske“, rekla je nemačka ministarka, ali „treba napomenuti da je to pre svega bilo bilateralno pitanje naoružanja između dve države“.\n- Šta bi uradio da ti polome ruku na tri mesta?\n- Pa ne bi više išao na ta mesta!


Nova pravila za vozače početnike od 3.aprila – Info LIGA\nNovi Zakon o bezbednosti saobraćaja, usvojen marta 2018. godine, doneo je niz novih, strožih pravila vezanih za uslove dobijanja vozačke dozvole, a njihova primena počinje od 3.aprila 2019. godine.\nNajveće promene tiču se trajanja probne vozačke dozvole, koja je do novog zakona važila godinu dana, a prema novom pravilu svako ko stekne vozačku dozvolu nakon 3.aprila moraće da vozi najmanje dve, a najviše četiri godine sa statusom početnika, ali i da poštuje brojna druga ograničenja koja propisuje ZOBS.\nNaime, ukoliko u trenutku polaganja vozačkog ispita kandidat ima 18 godina, dobija probnu dozvolu koju može da zameni tek sa 21 godinom života, takođe, probna vozačka dozvola može da se dobije i sa navršenih 17 godina, s tim što tada važi četiri godine.\nZa one, nešto starije vozače početnike, primenjuje se drugo pravilo. Oni mogu da dobiju trajnu vozačku dozvolu nakon dve godina „sticanja iskustva”.\nIz tog razloga ne čudi ogromna navala mladih kandidata na auto-škole, koji pokušavaju da pre 3. aprila dođu do vozačke dozvole.\n„ Mnogi polaznici su planirali da polažu pre početka primene novih pravila, međutim zbog hroničnog manjka ispitivača, kao i termina, ostaće uskraćeni, i ne samo da će trajnu dozvolu čekati duže, nego će morati i da se pridržavaju znatno strožih pravila koje je Zakon o bezbednosti saobraćaja propisao”– kaže Dragan Remović, instruktor vožnje iz auto-škole NOVA Pro Tim L.\nPrema članu 182. ZOBS vozač sa probnom vozačkom dozvolom može da upravlja vozilom samo uz prisustvo osobe koja ima najmanje pet godina vozačkog iskustva, pri čemu u vozilu ne sme biti više od tri osobe.\nTakođe, mladi vozači ne mogu upravljati vozilom snage motora iznad 80 kilovata (108,76 konjskih snaga), sem ako je u pitanju porodičan auto i početnik vozi u prisustvu člana porodice koji poseduje vozačku duže od pet godina.\nStaro pravilo prema kome vozač početnik ne sme da se nalazi u saobraćaju između 23 časa i 6 časova, i dalje važi, dok opšta tolerancija na količinu alkohola u krvi od 0,3 promila ne važi za vozače sa probnom dozvolom, za njih važi „nulta tolerancija”.\nZa ovu kategoriju vozača važi i „izuzeće od ograničenja maksimalne dozvoljene brzine na putevima”.\nTako, na auto-putu ne smeju da voze brže od 110 km na čas, na moto-putu od 90, a na svim ostalim smeju da razviju maksimalnu brzinu koja ne prelazi 90 odsto od zakonski dozvoljene (u gradu to znači 45 km/h).\nJoš jedna novina u Zakonu o bezbednosti saobraćaja, jeste to da vozači sa probnom dozvolom ne smeju telefonirati u toku vožnje, čak ni preko „hands free” uređaja.\nTags: auto školaivanjicanovi zakon\nNext story Košarkašice OKK Ivanjica među osam najboljih u Srbiji\nPrevious story U Ivanjici održan edukativni trening “Dobro upravljanje na lokalnom nivou“


U Crnoj Gori uhapšene 24 osobe pod sumnjom krijumčarenja velikih količina marihuane\nAkcija je sprovođena deset mjeseci, a osobe lišene slobode se terete za krijumčarenje velikih količina marihuane iz pravca Republike Albanije, preko teritorije Crne Gore, ka zemljama regiona i dalje ka zemljama Evropske unije.\nUhapšene su 24 osobe, organizatori i članovi kriminalne organizacije koja se tereti za krijumčarenje velikih količina marihuane, 10 februara u akciji kodnog imena Zamka, saopštila je Uprava policije (UP) Crne Gore.\n“U dosadašnjoj istrazi, presijecanjem krijumčarskih ruta koje su koristili pripadnici ove kriminalne grupe u 11 pojedinačnih zaplijena je pronađeno i oduzeto pola tone marihuane. Ista grupa se teret za krijumčarenje dvije i po tone marihuane”, navodi se u saopštenju.\nTokom pretresa na 30 lokacija u više crnogorskih gradova, pronađeno je i oduzeto pet vozila, gliser, pištolj i lovačka puška kao i vaga za precizno mjerenje, novac, više telefona i SIM kartica.\nU opsežnoj akciji koju je sprovodio Odsjek za borbu protiv krijumčarenja droga je učestvovalo 180 policijskih službenika, navode u UP.


Grad Zrenjanin - Predsednik Mirović: Zrenjanin pokretač razvoja Banata\nPočetna / Predsednik Mirović: Zrenjanin pokretač razvoja Banata /\nPredsednik Mirović: Zrenjanin pokretač razvoja Banata\nPredsednik Pokrajinske vlade Igor Mirović posetio je danas Zrenjanin i zajedno sa gradonačelnikom Čedomirom Janjićem, najpre obišao radove na uređenju obale i izgradnji pristana na Begeju. Radovi se izvode u sklopu projekta IPA Srbija Rumunija - Revitalizacija navigacione infrastrukture kanala Begej, a vrednost je 13,8 miliona evra. Realizacija ovog projekta omogućiće bolju plovnost kanala.\nPredsednik Mirović je otvorio 3. sajam privrede „ZrBizNet“ i istakao da se Zrenjanin posle decenija stagnacije ponovo pokrenuo i postao vodeći industrijski centar i pokretač razvoja i Banata i cele naše zemlje.\nKako je rekao, o tome najbolje svedoče Eseks, Novares, Šangdong Linglong i druge kompanije koje su upravo ovaj grad izabrale za mesto svojih ulaganja, i na hiljade novih radnih mesta koja su otvorena samo u poslednjih nekoliko godina, dodao je Mirović.\n- Gotovo svakog dana otvaramo nova gradilišta i nove fabrike, i sa ponosom mogu da kažem da smo AP Vojvodinu vratili na mesto broj jedan ne samo u Srbiji već i u okruženju - kazao je predsednik Mirović.\nTokom radne posete Zrenjaninu predsednik Mirović obišao je i Gradski stadion, koji je posle više decenija rekonstruisan, za šta je Pokrajinska vlada izdvojila 120,1 milion dinara.\nReč je o zajedničkom projektu Pokrajinske vlade i Grada Zrenjanina, čime je ovaj stadion dobio novu atletsku stazu u skladu sa zahtevima međunarodne atletske asocijacije za takmičenja međunarodnog ranga.\n- Sledeće godine radićemo i drugu fazu radova kako bismo imali kompletno rekonstruisan stadion koji će omogućiti razvoj sporta u ovom delu Banata - rekao je predsednik Mirović.\nPredsednik Mirović obišao je danas u ovom gradu i radove na rekonstrukciji kanala Begej i najavio da će se raditi i nastavak rekonstrukcije kanala do rumunske granice.\nGradonačelnik Janjić je izrazio zadovoljstvo što u poslednje tri i po godine Grad Zrenjanin ima punu podršku Pokrajinske vlade.\n- Danas smo obišli samo neke lokacije na kojima radimo zajedničke projekte, dogovorili smo se da radimo i u narednom periodu, a drago mi je da otvaramo i ovaj, treći ZRBIZNET, a zapravo 23. Sajam privrede u Zrenajninu. Okupili smo privrednike radi promovisanja Zrenjanina kao dobrog mesta za investiranje. Zrenjanin napreduje i razvija se svakim danom, otvorili smo 4.500 hiljade novi radnih mesta, a očekujemo i početak izgradnje najveće investicije u Srbiji, fabrike guma Šangdong Linglong - kazao je gradonačelnik Zrenjanina Čedomir Janjić.


Novakov težak trening (VIDEO) – Plus Radio\nHome / Sport / Novakov težak trening (VIDEO)\nBy Plus Radio on 07/12/2017 Vrijeme: 09:54\nĐoković se sprema za novu sezonu na poseban način\nNovak Đoković sprema se za veliki povratak na tenisku scenu posle pauze od gotovo pola godine. Nakon što je zaliječio povredu lakta, kompletirao stručni štab dovođenjem Radeka Štepaneka, u potpunosti je posvećen treninzima i tempiranju top forme do starta nove sezone.\nOn svakodnevno naporno trenira, a jedan trening posebno se izdvojio.\nNjegov sin Stefan bio je „teg“ koji je ponio…\n„Najbolja vježba za trbušnjake koju sam ikada uradio“, napisao je Đoković.\nNovak Đoković trebalo bi da se za tri nedjelje vrati na teren na egzibicionom turniru u Abu Dabiju, a već od 1. januara 2018. očekuje ga prvi takmičarski nastup na turniru u Dohi.\n← Previous Story Ronaldo ponovo ispisao istoriju Lige šampiona\nNext Story → Ronaldo osvojio „Zlatnu loptu“


Faktor | Potpisan Kolektivni ugovor Vlade KS i Sindikata policije\n16.10.2020. / 20:08\nKolektivni ugovor između Vlade Kantona Sarajevo i Sindikata policije KS potpisali su danas premijer Mario Nenadić i predsjednik ovog sindikata Sadik Ećo.\nSaglasnost na potpisivanje ovog ugovora prethodno je dala Vlada. Potpisivanju su prisustvovali su ministri unutrašnjih poslova, finansija te obrazovanja, nauke i mladih Ismir Jusko, Jasmin Halebić i Anis Krivić, policijski komesar MUP-a KS Nusret Selimović, kao i predstavnici sindikata.\nPrethodni Kolektivni ugovor sa Sindikatom policije istekao je 1.oktobra 2020. godine, a iz tog razloga je Sindikat policije podnio inicijativu za pokretanje postupka pregovaranja i zaključivanja novog Kolektivnog ugovora. Novim Kolektivnim ugovorom, usaglašenim sa Vladom, zadržana su dosadašnja prava policijskih službenika, a novina je da su izjednačena njihova prava u odnosu na ostale zaposlene u Kantonu Sarajevo kada je riječ o isplati naknada za prijevoz na posao i sa posla, s obzirom da su u ovom segmentu do sada bili diskriminisani.\n- Vlada je prepoznala sve što je policija uradila tokom trajanja pandemije i veoma teških izazova, posebno u martu, aprilu i maju ove godine, kao i sve ostalo što radi u uvjetima primjene novih zakonskih odredbi vezanih za prekršaje i druge propise koje će primjenjivati u budućem radu. Posebno se zahvaljujem na transparentnom i izuzetno odgovornom vođenju pregovaračkog procesa tokom kojeg niste vršili bilo kakav pritisak. Svjesni smo da ovaj Kolektivni ugovor ne odražava ono što policija u ovom času zaslužuje i traži, ali je odraz realnog stanja u kojem se nalazimo - kazao je premijer Nenadić.\nNaglasio je i kako Vlada garantuje da u trenutnim finansijskim okolnostima neće biti smanjenja obima pripadajućih prava uposlenima u policiji i zdravstvu, po osnovu kolektivnih ugovora, a što je jasno naglasila vodeći pregovore i socijalni dijalog sa svim reprezentativnim sindikatima u Kantonu Sarajevo. Komesar Selimović je kazao da je policija svjesna svih trenutnih problema, kao i potrebe da se adekvatno odgovori na njih, te je shodno tome i dat pristanak na ovaj tekst sporazuma.\nPredsjednik Sindikata Ećo je istakao da su trenutne epidemiološke i finansijske okolnosti u Kantonu razlog prihvatanja ovog teksta sporazuma iako, po njegovim riječima, policijski službenici zaslužuju veća prava. Ministar Jusko je naglasio kako mu je najiskrenije žao, jer nisu ispunjeni prvobitni zahtjevi Sindikata i prava pripadnika Uprave policije MUP-a KS koji su ih u punom kapacitetu opravdali i zaslužili.\n- U potpunosti razumijevajući situaciju kroz koju prolazimo, želim istaći da su policija i Ministarstvo unutrašnjih poslova pokazali svoju fleksibilnost i da nikada, ni jednog momenta, nisu dizali tenzije ultimativno tražeći svoja prava. Kao ministar izražavam veliko žaljenje, jer trenutna situacija nije dozvolila da oni dobiju što zaslužuju - istakao je ministar Jusko.\nMinistar Halebić je istakao da ovaj kolektivni ugovor neće imati negativne posljedice na javne finansije, a njegovo pravovremeno usaglašavanje i potpisivanje, uvažavajući i kolektivne ugovore sa drugim sindikatima, omogućit će da se održi finansijska stabilnost u Kantonu.\nVlada Kantona SarajevoSindikat policije


Ćosić: SNSD će pobijediti u Istočnom Sarajevu - Citaj Filter\nĆosić: SNSD će pobijediti u Istočnom Sarajevu\nPredsjednik SNSD Milorad Dodik i članovi najužeg rukovodstva ove stranke zvanično su danas u Istočnom Sarajevu otvorili predizbornu kampanju za lokalne izbore.\nNa Trgu Republike Srbije promovisani su kandidati za gradonačelnika Istočnog Sarajeva, načelnike gradskih opština Istočnog Sarajeva, kao i kandidati za odbornike.\nLjubiša Ćosić, kandidat SNSD-a za gradonačelnika Istočnog Sarajeva izrazio je uvjerenje da će svi kandidati SNSD-a za načelnike opština i gradonačelnika, ostvariti ubjedljivu pobjedu.\n“Realizovali smo veliki broj kapitalnih projekata, baziranih na potrebama i zahtjevima građana i poslovne zajednice. Dovoljno je\npogledati zgradu Administrativnog centra Republike Srpske, Bolnicu “Srbija”, Olimpijski centar “Jahorina”, investicije u visoko, srednje, osnovno i predškolsko obrazovanje, kao i sportske sale i terene, parkove, šetališta”, rekao je Ćosić.\nOn je istakao da se u ovom izbornom procesu prvi put gradonačelnik Istočnog Sarajeva bira neposredno, zahvaljujući podršci Kluba poslanika SNSD-a i vladajuće koalicije u Narodnoj skupštini Republike Srpske za donošenje Zakona o gradu Istočno Sarajevo, koji definiše to pitanje.\n“Veoma je bitno da su se danas ovdje okupili svi kandidati SNSD-a. To govori koliko SNSD pridaje značaja okupljanju, i to ne samo političkih partija, već i naroda, građana s ciljem zadovoljenja svih njihovih interesa i potreba, kao i razvoja naših lokalnih zajednica”, rekao je Ćosić.\nPrema njegovim riječima, to znači i dalji razvoj infrastrukture, privrede, kulture, obrazovanja, sporta, nevladinog sektora, kao i podršku svemu onome što je SNSD, vodeći Vladu Republike Srpske sa koalicionim partnerima, radio godinama unazad.\nOn je izrazio očekivanje da će nakon 15. novembra pobjednici lokalnih izbora u svih šest opština Istočnog Sarajeva biti načelnici iz SNSD-a, što uključuje i stabilnu većinu u lokalnim parlamentima.\n“Ovdje žive dobri, vrijedni i čestiti ljudi i domaćini, okupljeni oko zajedničke ideje – šest snažnih opština u gradu Istočno Sarajevo, i još ljepši i jači grad”, poručio je Ćosić.\nPrethodna Bez dileme – Pale prije svega\nSledeća Osveštani spomenici svirepo ubijene porodice Tešanović\nPale: Prikupljeno 1.240 KM za liječenje Vanje i Dajane


Biser tim je podržao nedavno održanu trku kroz Ečku - Mlekoprodukt\nNovi Božole je stigao u Beograd!\nObjavio marinaj.vorp at November 15, 2021\nOd najmlađih do veterana, na stazama od 100 metara do 10 kilometara, uz nastup folklora, ceremoniju otvaranja u dvorištu dvorca “Kaštel” i vreme koje je poslužilo učesnicima, u zrenjaninskom naselju Ečka je u popodnevnim časovima 30. oktobra održana prva ulična trka u ovom mestu i u potpunosti ispunila očekivanja. Bio je to pravi praznik atletike i sporta u tom selu, promocija Evropskog grada sporta 2021, Zrenjanina, ali i promocija zdravog stila života, koji su danas kroz osam ulica Ečke pronosili aktivni atletičari i trkači rekreativci iz naše zemlje i regiona, njih više od četiri stotine.\nIstorijski ambijent ovog naselja, sa dvorcem, starim vodotornjem, crkvama i širokim ulicama poslužio je kao odlična scenografija za učesnike glavne trke na 10 kilometara, ali i one koji su se oprobali na upola kraćoj relaciji, od 5 kilometara, štafeti 2 puta po 5 kilometara, kao i osnovci koji su trčali na stazama od 200 do 500 metara.\n„U skladu sa trajnim opredeljenjem kompanije Mlekoprodukt da podržava zdrav život i zdrave navike, kod svojih zaposlenih i u široj društvenoj zajednici, Biser tim je podržao nedavno održanu trku kroz Ečku – 30.10.2021.“


Posjetite platformu, registrujte se i povežite sa ostalim nastavnicima engleskog jezika.\nFuture English Onlajn zajednica za nastavnike je naša nova platforma namijenjena svim nastavnicima engleskog jezika koju vode kolege iz struke. Na platformi se nalazi forum na kojem nastavnici mogu da se uključe u nove ideje i relevantne diskusije, razmijenjuju znanje i iskustvo, razmišljaju o svojoj praksi i učestvuju u istraživanju.\nNakon registracije na platformi, nastavnici mogu da se uključe u slijedeće aktivnosti:\nmoderirane diskusije na forumu (teme na forumu odabrane su u skladu sa potrebama nastavnika i dio su ključnih tema i pitanja programa)\nwebinari koje drže stručnjaci ELT-a (treneri British Council-a, govornici iz Velike Britanije, gosti iz zemlje, itd.)\nakciono istraživanje, nastavnici će pratiti interaktivni kurs i sprovoditi dio istraživanja kroz praksu (trenutno u fazi izrade, zakazano za početak 2021).\nPovežite se sa drugim grupama i ostalim nastavnicima u većoj „državnoj“ grupi putem diskusija na forumu i online webinarima prilagođenim potrebama nastavnika.\nInterakcija na platformi sa nastavnicima iz drugih zemalja putem redovnih dvosedmičnih webinara i posebnih tematskih grupa kojima se nastavnici pridružuju na osnovu svojih oblasti interesovanja, iskustva i specifičnog konteksta u učionici.


Šutanovac: Vojni rok bi da vrate oni što nisu služili vojsku\nIzvor: N1 televizija, 29.Avg.2018, 11:07\nNekadašnji ministar odbrane Dragan Šutanovac izjavio je za N1 da se protivi uvođenju obaveznog vojnog roka, ocenivši da su takve ideje samo medijske inicijative za koje sumnja da će biti realizovane. Smatra i da je sadašnje rukovodstvo Ministarstva pogubljeno i nesposobno da dovrši proces profesionalizacije.\nŠutanovac je, gostujući u Novom danu TV N1, rekao da je umesto vraćanja obaveznog vojnog roka, Srbiji neophodan nastavak procesa profesionalizacije Vojske, povećanje >> Pročitaj celu vest na sajtu N1 televizija << standarda vojnika i formiranje aktivnog rezervnog sastava.\n“Oni su pokrenuli medjsku inicijativu za koju sumnjam da će se realizovati. Takva ozbiljna odluka se donosi jednom u dva veka (...) Mislim da se u Srbiji često razne teme otvaraju. Trenutno je najvažnije Kosovo, a u međuvremenu se otvaraju razne teme koje treba da skrenu pažnju”, ocenio je bivši ministar odbrane.\nŠutanovac tvrdi i da je profesionalizacija Vojske, koja je sprovedena u vreme kada je on bio ministar, jedna od najsveobuhvatnijih i najkvalitetnijih reformi sprovedenih u zemlji, ali da nažalost nije dovršena.\n“To je kao da imamo emisiju, a nemamo ton”, objasnio je Šutanovac ističući pritom da još nije forirana aktivna rezerva koju bi činili ljudi koji imaju ugovor sa Vojskom i koji bi pomagali pri vanrednim situacijama.\nNaveo je i da se zalagao da muškarci i žene koji odsluže dobrovoljni vojni rok, kasnije imaju prioritet pri zapošljavanju u Vojsci i policiji, i da dobiju sertifikate za fizičko-tehničko obezbeđenje, ali da za tu ideju nije imao podršku kolega iz tadašnje vladajuće koalicije, pre svega bivšeg ministra unutrašnjih poslova Ivice Dačića.\nŠutanovac je dodao da bi vraćanje obaveznog vojnog roka sada bio veliki korak unazad koji ne bi poboljšalo kvalitet Vojske, ali bi naterao veliki broj mladih ljudi da razmišljaju o tome da napuste zemlju, jer ne žele da služe vojsku. Podsetio je da je upravo 2010. amnestirano više hiljada mladića koji su otišli u inostranstvo kako ne bi išli u vojsku.\nNa pitanje zašto onda u zakonu iz 2010. vojna obaveza nije ukinuta, već samo obustavljena, Šutanovac je odgovorio da je ostavljena mogućnost da parlament brzo reaktivira služenje vojnog roka, ukoliko bi strategija nacionalne bezbednosti utvdila da posoje nove pretnje. Nijedan zvanični dokument, međutim, nije utvrdio da bilo koja zemlja danas ima teritorijalne pretenzije prema Srbiji, podsetio je gost Novog dana.\n“Srbija je postala ostrvo u NATO-u. Ne vidim šta je dovelo do toga da jačamo Vojsku na taj način. Vojska treba da se jača na način da se poboljšaju uslovi rada i jača standard vojnika”, poručio je Šutanovac.\nNajveći zagovornici vraćanja obaveznog vojnog roka su oni koji nisu služili vojsku, rekao je Šutanovac navodeći da je u studio TV N1 svojevremeno bio jedan “mladi čovek koji je tražio čašu vode” i koji nije služio vojsku, a danas bi da šalje tuđu decu na služenje vojnog roka.\n“Žele da šalju tuđu decu da čiste krugove i nameštaju krevete. Vidim da je to prioritet ove vlasti”, rekao je Šutanovac, navodeći da on svojevremeno nije ništa novo naučio dok je služio vojsku.\nObičan i profesionalni vojnik, prema njegovim rečima, ne mogu da se porode, jer običan vojnik u ruci džri kalendar, dok profesionalni čuva opremu i brine o bezbednosti države.\nKomentarišući procenu nekadašnjeg ministra Zorana Đorđevića da bi vraćanje obaveznog vojnog roka koštalo 600 miliona evra, Šutanovac je rekao da je Đorđević “narodski rečeno, lupio glupost”, i da troškovi nisu toliki. Objasnio je da bi to moglo da se uradi i bez novih ulaganja, odnosno da bi troškovi mogli da budu pokriveni novcem koji se trenutno izdvaja za plate profesionalnih vojnika.\nŠta mi smeta u DS-u reći ću u nedelju na Glavnom odboru\nŠutanovac je rekao i da više nije profesionalni političar, ali da se i dalje bavi politikom i učestvuje u radu stranke.\n“Obećao sam da u javnosti neću kritikovati DS. Mislim da treba da imamo jasne stavove, vizije, ideju, i o tome ću pričati u nedelju”, rekao je Šutanovac\nDS ne može, kako kaže, nemo da gleda na to što neko pravi vojne kampove za decu, samo zato što je on saradnik u opozicionom savezu. “Da je nekome u SNS-u to palo na pamet, cela opozicija bi se digla na noge”, ocenio je on.\nGovoreći o Kosovu, Šutanovac je rekao da dosad nigde nije dobio potpunu informaciji šta znači razgraničenje, a da su uprkos tome neki protiv, a neki za.\n“Apsurdno je da smo protiv referenduma, a ne znamo šta je pitanje. Da je Vučić rekao da je protiv referenduma, mi bismo bili za”, ocenio je on, ističući da je rešenje za Kosovo potrebno kako bi se Srbija okrenula budućnosti.\nŠutanovac: Običan vojnik gleda u kalendar, profesionalac čuva državu\nNekadašnji ministar odbrane Dragan Šutanovac izjavio je za N1 da se protivi uvođenju obaveznog vojnog roka, ocenivši da su takve ideje samo medijske inicijative za koje sumnja da će biti realizovane. Smatra i da je sadašnje rukovodstvo Ministarstva pogubljeno i nesposobno da dovrši proces profesionalizacije...Izvor:...


PREDSJEDNIK SUDA U HAGU: Srbija da izruči Radetu i Jojića – Portal Luca\nPREDSJEDNIK SUDA U HAGU: Srbija da izruči Radetu i Jojića\nPredsjednik Međunarodnog rezidualnog mehanizma za krivične sudove Karmel Ađius izjavio je pred Savjetom bezbjednosti Ujedinjenih nacija da Srbija ne sarađuje sa sudom u Hagu.\nNa sjednici na kojoj Ađijus i glavni tužilac Mehanizma Serž Bramerc podnose izvještaj Savjetu bezbjednosti, predsjednik suda je rekao da Srbija odbija da postupi po obavezujućem nalogu za izručenje bivših poslanika Srpske radikalne stranke, Petra Jojića i Vjerice Radete.\n„Srbija nedjelovanjem ometa efikasno sprovođenje pravde pred Mehanizmom i prkosi međunarodnoj zajednici, dovodeći u pitanje autoritet Savjeta bezbjednosti UN“, kazao je Ađius.\nOn je naveo da je prošlo više od šest godina otkako je Srbiji prvi put zatraženo da izda naloge za hapšenje Jojića i Radete.\n“Neophodno je da se sprovode pravda i da se ispune obaveze prema Savjetu bezbjednosti”, rekao je Ađius.\nOn je kazao da će presuda u predmetu protiv nekadašnjih čelnika državne bezbjednosti Srbije, Jovice Stanišića i Franka Simatovića, biti donesena do 30. juna ove godine.\n„U ovom trenutku se vijeće bavi raspravom o presudi“, rekao je on.\nPredsjednik Mehanizma Karmel Ađijus rekao je da pravosnažna presuda Ratku Mladiću predstavlja „snažnu poruku da će počinioci tako teških zločina biti dovedeni pred lice pravde“.\n„Presuda ove vrste ne može vratiti voljene i izliječiti rane, ali ipak daje nadu da će žrtve i njihove porodice naći nekakvu utjehu“, rekao je Ađijus.\nRanije danas, haški sud potvrdio je presudu bivšem komandantu Vojske Republike Srpske, generalu Ratku Mladiću, koji je osuđen na doživotni zatvor zbog genocida u Srebrenici i zločina protiv čovječnosti u BiH, 1992-95.\nPredstavnik SAD: Bez odlaganja uhapsiti dvoje radikala\nPredstavnik SAD pri UN pozvao je Srbiju pred Savjetom bezbjednosti Ujedinjenih nacija (SB UN) da bez odlaganja uhapsi i izruči međunarodnom sudu u Hagu dvoje bivših poslanika Srpske radikalne stranke.\nPredstavnik SAD je rekao da je Vašington „veoma razočaran“ što Srbija nije ispunila obavezu da uhapsi Petra Jojića i Vjericu Radetu, optužene za nepoštovanje suda zbog zastrašivanja svjedoka.\n„Srbija je članica UN i ima važne medjunarodne i regionalne obaveze, uključujući obaveze koje ima na putu pristupanja EU. Zbog toga je u obavezi da sarađuje sa Mehanizmom u Hagu. Nesaradnja sa Mehanizmom ometa sprovođenje međunarodnog prava“, naveo je američki diplomata.\nOn je dodao da je važno da svjedoci mogu svjedoćiti bez straha o najtežim zločinima.\nSrbiju je kritikovao i zbog odluke iz juna 2020. godine da dodijeli državljanstvo osobi optuženoj za ratne zločine u Sarajevu, navodeći da ga time „faktički štiti od pravde“.\nPovezane teme:Izručenje Petra Jojića i Vjerice Radete.Karmel AđiusSADSB UNSerž BramercSud u HaguUN\nOD NAREDNE GODINE: Albanija u Savjetu bezbjednosti UN\nVRIJEDNA POMOĆ: SAD donirale Kosovu oklopna vozila\nEkonomijaprije 34 sekunde


Vlada RS pripremila je odluku o finansiranju i treće procedure vantelesne oplodnje za parove kojima je to jedina mogućnost začeća, jer bebu ne mogu dobiti prirodnim putem, i ovaj dokument biće jedan od prvih koji će se naći pred ministrima budućeg saziva Vlade Srpske!\nUSPEŠAN POSTUPAK U SRPSKOJ... Za 13 godina rođeno više od 400 beba\nOvu informaciju potvrdila je i aktuelna premijerka RS Željka Cvijanović koja je istakla da joj je žao što odluka nije usvojena u njenom mandatu, ali da je urađeno sve kako bi finansiranje još jednog besplatnog pokušaja veštačke oplodnje vrlo brzo počelo.\n- To bi trebalo da bude usvojeno već početkom sledeće godine, jer smo odluku pripremili, a nove pokušaje vantelesne oplodnje finansirala bi Vlada RS. Namera je da uključimo i opštine u taj projekat i da one učestvuju gde god je to moguće - kazala je Cvijanovićeva.\nU FBIH FINANSIRAJU JEDNU PROCEDURU\nRepublički zavod za zdravstveno osiguranje Srbije finansira takođe dva pokušaja vantelesne oplodnje, dok se u Federaciji BiH finansira samo jedna procedura, a za eventualno drugi pokušaj bračni parovi mogu kantonalnim zavodima podneti zahtev za refundaciju.\nFZO RS u potpunosti finansira dva postupka vantelesne oplodnje ženama do 40 godina starosti, a ženama od 41. do navršene 42. godine finansira se 50 odsto troškova. Onim starijim od 42 godine, ukoliko rode dete postupkom vantelesne oplodnje, fond refundira sve troškove.\nPostupkom vantelesne oplodnje, u proteklih 13 godina koliko se u RS sprovodi, rođeno je više od 400 beba. Primera radi, postupkom vantelesne oplodnje tokom 2012. godine rođena je 171 beba, a u 2013. godini 184 žene su ostale u drugom stanju.\n- Zahvaljujući ovom postupku usrećili smo 420 porodica u RS, napunili nekoliko grupa u vrtićima i odeljenja u školama. To je sigurno impozantan broj za naše malo društvo - kazala je Cvijanovićeva.\nKRITERIJUMI U POSEBNOM PRAVILNIKU\nBanjalučanka Jelica Vučinić, jedna je od stotina žena u RS, koja je nakon drugog pokušaja vantelesne oplodnje ostala u drugom stanju.\n- Moj suprug i ja smo pet godina bili u braku, ali i pored silne želje, brojnih pokušaja i medicinskih pregleda, nismo uspeli da dobijemo dete prirodnim putem. Odlučili smo se na medicinski potpomognutu oplodnju i nakon drugog pokušaja ostala sam trudna. Svaki par koji ne može imati decu, zna kolika je sreća kada nakon godina bezuspešnih pokušaja konačno dobijete pozitivan rezultat. Sada sam u sedmom mesecu trudnoće i zajedno sa suprugom željno iščekujem termin porođaja - ispričala je Vučinićeva.\nTridesetogodišnja Lejla Suljić se, takođe, odlučila na pokušaj začeća vantelesnom oplodnjom, a iako je prvi pokušaj bio neuspešan, nada se da će više sreće i uspeha imati posle druge procedure.\n- Mom nevenčanom suprugu je utvrđen sterilitet. Zajedno smo već dugo i to nije narušilo našu vezu, ali želimo da je ipak krunišemo detetom, pa smo se odlučili na veštačku oplodnju, kad već ne možemo začeti prirodnim putem - kazala je Suljićeva.\nFond zdravstvenog osiguranja RS trenutno finansira dve procedure vantelesne oplodnje. Krajem 2011. godine počelo je finansiranje drugog pokušaja, dok je do tada, počevši od 2007. godine, finansirana samo jedna procedura. Pojedine lokalne zajednice, poput Banjaluke i Zvornika, finansiraju i treći pokušaj.\nInače, fond je od 2007. godine pa do kraja avgusta 2014. odobrio ukupno 1.807 zahteva za prvi pokušaj, dok je od uvođenja finansiranja i drugog pokušaja, odobreno 600 zahteva.\nKriterijumi kako da parovi ostvare ovo pravo iz obaveznog zdravstvenog osiguranja precizirani su posebnim pravilnikom. Zahtev za prvi i drugi pokušaj vantelesne oplodnje mogu da podnesu svi parovi kojima je ova procedura jedina mogućnost začeća, a neophodno je dostaviti dokaze i potvrde o utvrđenom sterilitetu, te da je par u braku ili vanbračnoj zajednici najmanje dve godine.\n- Ugovor za pružanje ove usluge osiguranicima fonda zaključen je sa privatnom zdravstvenom ustanovom ''Medico's'' iz Banjaluke, koja je za sada jedina u RS u kojoj se može raditi vantelesna oplodnja. Jedna procedura košta oko 5.500 KM - podsetila je portparolka FZO RS Darija Filipović Ostojić.\nU ovoj javnoj ustanovi ocenjuju da je uvođenjem dva postupka vantelesne oplodnje o trošku obaveznog zdravstvenog osiguranja unapređeno reproduktivno zdravlje u RS i time pružena značajna pomoć bračnim parovima, koji prirodnim putem ne mogu dobiti dete.\n- Fond će nastojati i ubuduće da bude podrška svim bračnim parovima i u skladu sa raspoloživim sredstvima razmotrićemo svaku inicijativu, posebno onu koja doprinosi povećanju nataliteta u RS - poručili su iz FZO RS


Politika | 11.01.2021.\nDan Republike Srpske, 9. januar, Ustavni sud BiH je dva puta proglasio neustavnim, a Venecijanska komisija diskriminatorskim\nPremijer Zdravko Krivokapić prešutio je optužbe da je navodno čestitajući neustavni Dan Republike Srpske (RS) iskazao nepoštovanje prema državi Bosni i Hercegovini (BiH) i uvrijedio sve koji ga doživljavaju kao početak “velikosrpske agresije i sprovođenja genocidnog projekta”, saopštivši da se radilo o “privatnom razgovoru”, pišu podgoričke Vijesti.\nKrivokapić nije odgovorio na pitanja “Vijesti” da li je čestitao Dan Republike Srpske i zašto je nazvao predsjednicu tog bosansko-hercegovačkog entiteta Željku Cvijanović baš na dan obilježavanja spornog praznika, čestitajući joj navodno “sve praznike”.\nIz kabineta premijera sinoć su saopštili da zvanične čestitke nije bilo, inače bi je objavili na sajtu Vlade ili na Tviteru.\n“To je bio privatan razgovor premijera sa Cvijanovićevom“, objavila je agencija MINA saopštenje iz Krivokapićevog kabineta.\nCvijanovićeva je u subotu, 9. januara, u obraćanju koje je prenio Javni servis RS zahvalila Krivokapiću koji je, kako tvrdi, pozvao tog jutra i čestitao “sve praznike”.\nOna je ocijenila da saradnja između RS, odnosno BiH i Crne Gore, treba da bude na dobrobiti građana, kako joj je i Krivokapić navodno sugerisao u razgovoru.\n“Zahvalna sam premijeru... koji je pozvao i čestitao sve naše praznike i izrazio opredjeljenje da zajedno radimo i unapređujemo u svim oblastima našu saradnju...”, rekla je Cvijanovićeva.\nDan RS se obilježava kao spomen na 9. januar 1992. godine, kada je u Sarajevu takozvana Skupština srpskog naroda u BiH donijela “Deklaraciju o proglašenju Republike srpskog naroda Bosne i Hercegovine”, koja je obuhvatala srpske autonomne oblasti, odnosno područja s većinskim srpskim stanovništvom na području tadašnje Socijalističke republike BiH... Već u aprilu u BiH uslijedio je rat, kakav u Evropi nije viđen od 1945...\nNa čelu samoproglašene Republike bili su kasnije osuđeni ratni zločinci Radovan Karadžić, Biljana Plavšić i Momčilo Krajišnik.\nVlada Crne Gore se nije zvanično oglašavala povodom Dana RS.\nČlan Predsjedništva BiH Željko Komšić ocijenio je da nepoštovanje odluka Ustavnog suda predstavlja krajnji izraz nepoštovanja države BiH.\n“Očekujem od Vlade Crne Gore da se u najkraćem mogućem roku ogradi od čina premijera Crne Gore koji je direktno usmjeren protiv suvereniteta države BiH. Izvinjenje građanima BiH takođe dužni su uputiti koalicioni partneri premijera Krivokapića zbog veličanja datuma koji u kolektivnoj svijesti građana BiH nije ništa drugo nego datum koji simbolizira početak velikosrpske agresije nad BiH i početak sprovođenja genocidnog projekta te politike”.\nAmbasador BiH u Crnoj Gori Branimir Jukić nije odgovorio na pitanja da li će Ambasada reagovati i na koji način povodom navodne čestitke Krivokapića.\nPolitički analitičar Predrag Zenović ocijenio je da je Krivokapićev potez u političkom kontekstu u kojem se premijer nalazi politički pragmatičan. “Takav da mu omogućava da ostane dosljedan sebi i svojim političko-ideološkim svjetonazorima, ali i da sačuva koncept građanske Crne Gore koja dobrosusjedsku politiku gradi na uvažavanju prošlosti i međunarodnih ugovora”, kazao je on “Vijestima”.\nDodao je da “prašina” koja se digla oko čestitke ukazuje na prisustvo politike identiteta, koja dominira danas u političkom životu balkanskih društava.\n“Dosta je nedorečenog u sadržaju tog poziva kako nam je prenesen, što ostavlja prostor za nedobronamjerna tumačenja, posebno imajući u vidu da je ovo vrijeme sekularnih i vjerskih praznika koje gotovo svi proslavljamo”.\nUstavni sud BiH ranije ocijenio neustavnim dio Zakona o praznicima Republike Srpske, te naložio Narodnoj skupštini RS da izmijeni sporne odredbe, ali to nije učinjeno pa se Dan RS u tom entitetu obilježava kao veliki praznik, dok ga u Federaciji doživljavaju kao početak agresije i etničkog čišćenja...\nVenecijanska komisija je 2013. godine, na upit Ustavnog suda BiH, iznijela mišljenje da je izbor 9. januara za Dan RS diskriminatorski i podstaknut osjećajima i događajima od značaja za samo jedan narod, dok ga druge zajednice smatraju bolnom uspomenom.\nSocijaldemokrate Crne Gore pozvale su premijera i potpredsjednika Vlade Dritana Abazovića da zbog, kako se navodi, diplomatskog skanadala i nepoštovanja prijateljske susjedne države i odluka njenih najviših sudskih instanci, upute javno izvinjenje građanima Crne Gore i BiH.\nPoslanik SDP-a Raško Konjević je saopštio da je Krivokapiću dosadilo da javno priča ono što ne misli.\nIz Bošnjačke stranke su ocijenili da bi bilo dobro da neko premijeru objasni da je RS manji entitet BiH, ako je zaista tačno da je čestitao Dan RS.\n“Ako je premijer zaista čestitao Dan ovog teritorijalnog entiteta unutar međunarodno priznate BiH, da li je to najavljena prozapadna politika nove Vlade Crne Gore”.\nIz u BiH vladajuće Stranke demokratske akcije najoštrije su osudili čestitku, ocijenivši da, s obzirom na to da je Ustavni sud BiH taj praznik proglasio neustavnim i diskriminatorskim, ukazuje na temeljitu promjenu u odnosu vlasti Crne Gore prema BiH.\nTo što čestitka nije upućena javno, za SDA ukazuje na “podmuklost njegovog pristupa i licemjerstvo iako je uvjeravao sve da neće narušavati odnose u regionu” i da je to “vraćanje na mala vrata zločinačke politike iz 90-ih koje simbolizuje 9. januar”.\nČestitku Krivokapića iz opozicionog SDP-a BiH vide kao pokazatelj da nova vlast Crne Gore neće imati prijateljske stavove prema BiH.\nOni su pozvali i Ambasadu Crne Gore da obrazloži ovaj potez.\nSocijalistička narodna partija juče je saopštila da je bivša vlast neargumentovano i bez ikakvog povoda osula paljbu po Krivokapiću, podsjećajući da je Dan RS 2011. godine čestitao i Filip Vujanović sa pozicije predsjednika države.\nVujanović je odgovorio da je to zloupotreba njegove čestitke, jer je upućena prije nego što je Dan RS proglašen neustavnim.\nDan RS je praznik za sve Srbe, pa tako i za Srbe iz Crne Gore, ocijenili su iz Nove srpske demokratije.\nZahvalili su Vladi i naveli da “ostaje nejasno zašto Krivokapić nije javno čestitao ovaj praznik RS”.\n“Smatramo da je to trebalo da učini zvaničnim putem, a ne da se izaziva sumnja kako se pokušao sakriti i to pretvoriti u neku privatnu telefonsku čestitku”.\nSaopštili su da nikoga “ne treba da čudi antisrpska kampanja Izetbegovića, Đukanovića, Komšića i sličnih, ali dužnost i obaveza Vlade je uspostavljanje dobrih odnosa u regionu”.\n“Naravno da su NSD i srpski narod posebno zainteresovani za odnose CG, Republike Srpske i Srbije”.\nCRNA GORAZdravko Krivokapićdeveti januar\nMijenjaj, Draško, mijenjaj\nEvropa kao da pojma nema šta je islam\nSmrt na planini Inač


Završen je idejni projekat koji je u uradio beogradski AGM\nArhitektonski tim zadužen za projektovanje beogradske gondole završio je idejni projekat „letećeg tramvaja“ koji će spajati Ušće i Kalemegdan.\nKao što smo ranije pisali, u Skupštini grada Beograda je krajem prošle godine potpisan sporazum o izgradnji žičare, čija će trasa spajati Kalemegdan i Ušće. Na trasi bi saobraćalo 25 gondola, koje bi prevozile oko 3.000 putnika na sat. Investicija je vredna 15 miliona evra, a projekat će sprovesti Javno preduzeće Skijališta Srbije.\nKako saznaje eKapija, završen je idejni projekat koji je u uradio beogradski AGM. Idejnom projektu, koji će biti upućen Republičkoj revizionoj komisiji, prethodilo je izdavanje lokacijske dozvole za ovaj projekat sredinom februara, a sledeći korak je dobijanje građevinske dozvole i početak gradnje, prema dosadašnjim najavama, početkom aprila 2019.\nKabine gondole imaće 10 mesta; foto: AGM\nStanice beogradske gondole imaće prohodne zelene krovove sa urbanim mobilijarom i vidikovcima.\nKao što možemo videti na priloženim renderima, stanice beogradske gondole imaće prohodne zelene krovove sa urbanim mobilijarom i vidikovcima.\nPodsećamo, ugovor o gradnji gondole potpisan je krajem decembra 2018. godine, a za izvođače radova prethodno su izabrane tri domaće i jedna italijanska firma. Kako je za eKapiju rečeno u jednoj od njih, beogradskom Elkomsu koji je nosilac projektnih aktivnosti i ujedno izvođač dela radova, kabine gondole imaće 10 mesta, a ne od 10 do 35, kako su ranije preneli mediji.\nNa trasi bi saobraćalo 25 gondola, koje bi prevozile oko 3.000 putnika na sat; foto: AGM\nA kako će beogradska gondola izgledati kada bude izgrađena, što bi, kako se očekuje, trebalo da se desi do kraja godine, pogledajte na fotografijama novoprojektovanog rešenja.\nNovoprojektovano rešenje predviđa prohodne zelene krovove; foto: AGM\n#AGM #beogradska gondola #Elkoms #gondola #skijalista srbije #zicara\nA na osnovu kojih kriterijuma i procedura je odabrano ovo rešenje, a ne neko drugo? Da li je sproveden pozivni konkurs za ovaj važni gradski „landmark“ ili je AGM posao dobio „ispod stola“?\nkoliko ja znam . bio je JAVNI TENDER, i jedna sasvim treča firma ga je dobila, pa su zvali AGM da to iznesu…


SAD posjeduju sve potrebne resurse za zaustavljanje Irana\nNaslovna/Svijet/SAD posjeduju sve potrebne resurse za zaustavljanje Irana\nSAD posjeduju sve potrebne resurse za zaustavljanje Irana ukoliko ta zemlja odluči da “preduzme bilo kakve akcije koje bi mogle da budu opasne”, izjavio načelnik generalštaba američke vojske, general Kenet Mekenzi.\nKako je javila televizija Skaj njuz Arabia, Mekenzi je rekao da je “vojska SAD u komunikaciji sa saveznicima i prijateljima u regionu kako bi osigurala jedinstvo u suočavanju sa iranskom prijetnjom”, prenosi Rojters.\nU međuvremenu je iranska agencija Tasnim objavila da je dron Revolucionarne garde uspješno izveo izviđački let iznad američkog nosača aviona “Dvajta D. Ajzenhauera” i još jednog američkog ratnog broda iznad Persijskog zaliva.\nKako je prenio AP, uz izvještaj iranske agencije objavljena je i fotografija, navodno fotografisana iz drona, na kojoj se vide borbeni avioni parkirani na nošaču aviona.\nAP ujedno podsjeća da je američka vlada proglasila Revolucionarnu gardu za terorističku organizaciju kako bi pojačala pritisak na Iran i dodatno izolovala tu zemlju.\nSAD vojska Zemlja\nFrancuska: Zaplijena pola tone kokaina vrijedne 40 miliona evra


Zbog ljubomore suparniku podmetnuo eksploziv | 058.ba\nZbog ljubomore suparniku podmetnuo eksploziv\n24. avgusta 2011.\t058.ba\nPolicija je u utorak uhapsila Boru Ćebića (59) iz Rogatice zbog sumnje da je postavio pet bombi i plastični eksploziv sa dva sporogoreća štapina pod „pežo 405“ Srđana Stanića.\nIzvor blizak istrazi je rekao da je Ćebić priznao da je podmetnuo bombe i eksploziv i policiji ispričao da je to uradio zbog ljubomore.\nPrema nezvaničnim informacijama, Ćebić je želio da se osveti Staniću jer mu je preoteo D. S. (40) sa kojom je bio u vezi.\n„Glas Srpske“ saznaje da je Ćebić do prije nekoliko mjeseci bio u vezi sa D. S., ali ga je ona ostavila i počela da se zabavlja sa Stanićem. Izvor blizak istrazi je rekao da Ćebić i D. S. rade zajedno u kancelariji jedne organizacije u Rogatici.\nU Centru javne bezbjednosti Istočno Sarajevo, navodeći Ćebićeve inicijale, su istakli da će protiv njega biti dostavljen izvještaj tužilaštvu koji će ga teretiti za nedozvoljeno držanje oružja ili eksplozivnih materija i lažnu prijavu krivičnog djela.\nSlučaj kakav u Rogatici nije viđen otkriven je kada je policiji u utorak prijavljeno da se u gradu nalazi „pežo 405“ austrijskih registarskih oznaka pun eksploziva.\nPolicija je pronašla automobil na Trgu oslobodilaca i ispod haube otkrila pet ručnih bombi oblijepljenih plastičnim eksplozivom sa dva sporogoreća štapina. Istragom je utvrđeno da je policiju nazvao upravo Ćebić, koji je kasnije priznao da je on postavio eksploziv.\nOznake: eksploziv, policija


"Medijsko" ludilo: Informer u Crnoj Gori jedno, u Srbiji potpuno drugo\nRanije je formalni urednik "Informera CG" Novak Uskoković govorio da se i to izdanje štampa u Beogradu i krivicu za prethodni slučaj uvreda na račun albanskog naroda svaljivao na beogradsko uredništvo\n173 pregleda\t30 komentar(a)\n18.10.2016. 17:31h Ažurirano: 08.02.2019. 10:55h\nTabloid "Informer", poznat po monstruoznim napadima na protivnike srpskog i crnogorskog režima i širenju nacionalne netrpeljivosti opet je tema crnogorske javnosti.\nSrpsko i crnogorsko izdanje ovog tabloida donose potpuno različite verzije priče o dešavanjima tokom izbornog dana u Crnoj Gori. U noći između subote i nedjelje uhapšeno je 20 osoba koje je navodno predvodio bivši šef srpske žandarmerije Bratislav Dikić, a za koje tužilaštvo navodi da su planirali da preuzmu institucije i uhapse premijera Mila Đukanovića.\nInformer u Srbiji navodi da se radi o lažnoj operaciji koju su organizovale crnogorske i albansko-kosovske obavještajne službe. Uhapšeni Bratislav Dikić se slavi kao heroj, a u nadnaslovu se po ko zna koji put vrijeđa čitava albanska nacija.\nSa druge strane, crnogorsko izdanje navodi da jeste pokušan državni udar, a da Dikić pravi probleme između Srbije i Crne Gore. Takođe, crnogorsko izdanje navodi da će Đukanović formirati Vladu, a pozivaju se opozicioni lideri da podnesu ostavke.\nRanije je formalni urednik "Informera CG" Novak Uskoković govorio da se i to izdanje štampa u Beogradu i krivicu za prethodni slučaj uvreda na račun albanskog naroda svaljivao na beogradsko uredništvo.\nNeformalni savjetnik crnogorskog premijera Mila Đukanovića, Vladimir Beba Popović je ranije govorio o tome da je Informer u Srbiji pod kontrolom Vlade Srbije.


Revizije sprovedene u 2019. omogućile uštedu 168,6 miliona dinara - Društvo - Dnevni list Danas\nPočetna » Društvo » Revizije sprovedene u 2019. omogućile uštedu 168,6 miliona dinara\nPravilno upravljanje javnim finansijama je od velikog značaja i za proces evropskih integracija i povezano je sa većim brojem pregovaračkih poglavlja\nDuško Pejović Foto: DRI\nDržavna revizorska institucija (DRI) je najviši organ zadužen da vrši kontrolu trošenja javnih sredstava i upravljanja javnom imovinom.\nU našoj zemlji funkcioniše od 2005. godine i nadležna je za državnu reviziju oko 11.000 direktnih i indirektnih korisnika budžetskih sredstava i drugih korisnika javnih sredstava.\nPredsednik Državne revizorske institucije dr Duško Pejović kaže da telo koje vodi predstavlja jednu od ključnih karika u sistemu finansijske odgovornosti u državi.\n„DRI brine da se javnim sredstvima i imovinom upravlja na finansijski stabilan način i u skladu sa odlukama i namerama Narodne skupštine. Važno je naglasiti da je Državna revizorska institucija jedna od ključnih karika u oblasti utvrđivanja kako se javna sredstva troše i kakva je odgovornost odgovornih lica koja su zadužena za te aktivnosti od planiranja, preko izvršenja do izveštavanja. Sprovodeći tri vrste revizije, a to je revizija finansijskih izveštaja, revizija pravilnosti poslovanja i revizija svrsishodnosti poslovanja, DRI je u poziciji da sagleda kako posluje celokupni javni sektor. Koji su to sistemski problemi u društvu, na to pitanje odgovor nam daju upravo revizije svrsishodnosti poslovanja. Sprovodeći ove revizije, DRI ukazuje na uzroke koji dovode do nepravilnosti i nesvrsishodnosti, predlažemo promene u sistemu, utičemo na transparentnost trošenja javnih sredstava i utičemo na povećanje odgovornosti u javnom sektoru. Time ispunjavamo misiju DRI, a to je da ovim pouzdanim iformacijama doprinosimo dobrom upravljanju, transparentnosti i odgovornosti u javnom sektoru. U svemu ovome što sam naveo ogleda se važnost uloge DRI za građane Srbije“, kaže predsednik DRI i dodaje da je na čelu institucije koja „pomaže državi da mudro upravlja i koristi resurse“ i koja za svoj rad odgovara Narodnoj skupštini.\n„Poslednjih godina DRI je doživela značajne promene i unapredila kvalitet svog rada. Posebna pažnja je posvećena javnosti rada i objavljivanju izveštaja i drugih dokumenata koji su nastali u procesu revizije. Tako se na sajtu DRI, pored informacija o sprovedenim revizijama, utvrđenim nepravilnostima i podnetim prijavama, mogu pronaći i izveštaji o tome šta su subjekti revizije preduzeli da otklone uočene nepravilnosti, kao i izveštaji u kojima se ocenjuju preduzete mere.\nTakođe, sada kada imamo Registar preporuka, on na jednom mestu čita u kakvom je statusu preporuka i može odmah da se uveri, npr. ako smo dali preporuku da se plate ne smanje nego da se obračun plata uskladi u odnosu na propise, građanin će da zna da li je to usklađeno, a čitaće šta je subjekt napisao. Dakle sve što je proizvod Državne revizorske institucije to je na sajtu. I na taj način smo prišli i građanima i brzini upoznavanja sa istinitom i objektivnom informacijom“, kaže dr Pejović.\nPrimera radi, prema podacima iz Izveštaja o radu DRI za 2019. godinu, DRI je u izveštajima o reviziji subjektima dala 1.970 preporuka kako bi greške i nepravilnosti, uočene tokom sprovođenja revizije, bile otklonjene. U izveštajima o reviziji finansijskih izveštaja data je 1.221 preporuka, u izveštajima o reviziji finansijskih izveštaja i pravilnosti poslovanja dato je 100 preporuka, u izveštajima o reviziji pravilnosti poslovanja 420, a u izveštajima o reviziji svrsishodnosti poslovanja 229 preporuka.\nPravilno upravljanje javnim finansijama je od velikog značaja i za proces evropskih integracija i povezano je sa većim brojem pregovaračkih poglavlja. DRI direktno učestvuje u Poglavlju 32 –Finansijska kontrola, koje je inače i prvo pregovaračko poglavlje koje je Republika Srbija otvorila u okviru procesa pristupanja EU.\n„Izveštaj Evropske komisije o napretku za 2020. godinu konstatuje ostvareni dobar napredak, kako u Poglavlju 32, tako i u oblasti eksterne revizije. Inače, merilo za zatvaranje Poglavlja 32 kada je reč o eksternoj reviziji podrazumeva da DRI primenjuje standarde Međunarodne organizacije vrhovnih revizorskih institucija (NTOSAI), obezbedi finansijsku, funkcionalnu i institucionalnu nezavisnosti, sprovodi revizije finansijskih izveštaja i revizije svrsishodnosti, kao i da poseduje dovoljno administrativnih kapaciteta“, objašnjava dr Pejović.\nEvropska unija pomaže DRI kako bi ova važna institucija unapredila svoj rad i kako bi se Srbija približila evropskim standardima u ovoj oblasti. Do sada je EU podržala rad DRI sa preko 1,7 miliona evra, a u planu su projekti i u narednom periodu. Podsećamo da je ovo deo reforme javne uprave u Srbiji koja je podržana od strane Evropske unije, a glavni koordinator reforme je Ministarstvo za državnu upravu i lokalnu samoupravu.\nEfekti sprovedenih revizija\n„Kada je reč o efektima sprovedenih revizija u 2019. godini, ostvareni su finansijski efekti u iznosu od 168,69 miliona dinara (36,1 miliona dinara predstavlja povećanje prihoda, a 132,59 miliona dinara predstavlja smanjenje rashoda), izvršeno je usklađivanje poslovanja sa propisima za preko 103 miliona dinara i evidentirana je imovina u iznosu većem od 510 milijardi dinara“, kaže predsednik DRI.\nDRIdusko pejovicimovinajavne finasijeRevizijeBeograd


► Predstavnici verskih zajednica: Religija mora da povezuje ljude na Balkanu\nMuftija srbijanski Abdulah Numan rekao je na panelu "Religija na Balkanu – tačka spajanja ili razdora" da svi treba da se zapitaju da li će biti zlopamtila ili će raditi prema zbližavanju, što podrazumeva, kako je rekao, da čovek "kao ljudsko biće i pripadnik jednog naroda i jedne vere ima puno pravo da neometano proživljava svoju veru i da se ponosi verom i nacionalnom pripadnošću".\n"I to je onda demokratija, to je onda sloboda, to je način da se svako oseća siguran da onome ko je drugačiji može da pruži ruku i da može da ga zagrli i da može da ga nazove bratom i sestrom. I to je moguće, to nije neka utopija, u našim verama postoji zajednički život. Ako bismo u praksi živeli našu religiju, uvek bismo živeli u miru i razumevanju i onda se nikad ne bi desili nikakvi zločini", rekao je Numan.\nPravoslavni mitropolit zagrebačko-ljubljanski Porfirije rekao je na skupu u organizaciji fondacije Beogradski strateški dijalog da je odgovornost verskih lidera "duplo veća" od odgovornosti drugih ljudi, uključujući i odgovornost političara i da crkve u svetu postoje radi mira, "da bi gradile mostove i otupljivale oštrice".\nOn je kazao da zakoni u državama nastalim raspadom Jugoslavije garantuju religijski pluralizam i jednakost religija pred zakonom, ali da je u praksi situacija donekle drugačija. Naveo je da u Hrvatskoj i Sloveniji, na čijim teritorijama se nalazi njegova mitropolija, na terenu ima odstupanja od zakona, kao i "ćutanja države" kada bi ona morala da reaguje.\nMitropolit Porfirije je naveo da se u Zagrebu "oseća kao kod kuće", da uvek ide ulicom u mantiji i da nikad ništa neprijatno nije dožveo.\n"Mnogo smo naučili iz iskustava u poslednjih 100 godina i imamo šta da damo Evropi. U retko kojoj državi Evrope smo mogli primiti toliko iskustava kao u Jugoslaviji, u kojoj je bilo toliko nacionalnsti, religija, jezika i kultura. To je bogatstvo koje imamo da ponudimo Evropi", rekao je Hočevar.\nOn je rekao da u Srbiji nije imao neprijatnosti, da se "bezbedno oseća na ulici" i da je zahvaljujući životu u Beogradu "mnogo dublje otkrio svoj katolički identitet u susretu s pravoslavljem i islamom".\nMuftija Numan je naveo da ljudi na Balkanu nikada ne uče iz svoje istorije i stalno ponavljaju iste greške i dodao da je neophodno "iskočiti iz tog kruga, iz tog ciklusa koji se stalno i stalno ponavlja".\n"Mi kao narodi smo bili naterani na zajednički život u Jugoslaviji i nismo shvatili dobrobit zajedništva. I čim nas je snašla prilika, mi smo se podigli da se borimo za neki identitet za koji smo mislili da nam ga niko ne priznaje. I u tome smo svi izgubili. O tome svedoče žrtve na celoj teritoriji Jugoslavije", rekao je Numan.\nOn je naveo da pripadnici svih religija "dele jednu planetu i treba da budu otvoreni jedni sa drugima, bez ikakvog nadmetanja", kao i da potencijal zbližavanja i bratimljenja treba da bude stub i temelj odnosa.\nmitropolit zagrebačko-ljubljanski Porfirije /\nBeogradski katolički nadbiskup Stanislav Hočevar /


Kako teku pripreme za sedmi Sajam pirotske peglane kobasice - juGmedia\nPrema rečima direktora Turističke organizacije Pirota Bratislava Zlatkova, za Sedmi Sajam pirotske peglane kobasice prijavila su se 44 proizvođača ovog delikatesnog proizvoda koji se proizvodi jedino u Pirotu.\n“Svi ovi proizvodi prolaze nekoliko komicija i analiza i na Sajmu će biti samo oni proizvodi koji zadovoljavaju sve kriterijume i imaju markicu sa QR kodom, odnosno imaće jasno obeležje da su prošli svemirobiološke analize. Samo takvi proizvodi će se naći na Sajmu”, kaže Zlatkov, dodajući će stručni žiri i ove godine ocenjivatii i dodeliti tri nagrade za najbolje peglane kobasice.\nDosadašnji promoteri Sajma bili su svetski putnik Slobodan Mićić, popularni glumac Milan Lane Gutović, TV lice satiričar Zoran Kesić, muzičari Rambo Amadeus i Inspektor Blaža, poznati pisac Dejan Sotiljković\nZa ovu gastronomsko-turističku manifestaciju, po kojoj je Pirot prepoznatljiv i van granica zemlje, kao i ranijih godina vlada veliko interesovanje turista iz Srbije i inostranstva. Ovaj specijalitet pravi se samo u pirotskom kraju i pored kačkavalja i ćilima, je još jedan brend Pirota.\n“Posetioce Sajma očekuje i bogat kulturno- umetnički program, igre, pesme, folkor i običaji pirotskog kraja”, kaže Zlatkov.\nNa Sajmu će učestvovati i oko trideset vinarija i oko trideset mlekara i proizvođača sira i kačkavalja. Ispred Hale “Kej“ biće izloženi i prodavani proizvodi domaće radinosti i suveniri.\nPRAVI SE SAMO U PIROSTSKOM KRAJU\nPeglana kobasica pravi se jedino u pirotskom kraju tokom zime i to od najkvalitetnijeg kozjeg, junećeg i ovčijeg mesa sa dosta belog luka i paprike, ali bez ikakvih aditiva, konzervansa i dodatnih masnoća i bez ikakve termičke obrade. Suše se na promaji na tavanu i svaki dan peglaju flašom, zbog čega su i dobile naziv peglane kobasice. Mnogi ih smatraju i afrodizijakom pa je zovu i “pirotskom vijagrom“.Potkovice ovog specijaliteta se peglaju flašom kako bi se isterao sav kiseonik i sprečilo kvarenje mesa.\nNa području Pirotskog okruga danas je registrovano ukupno 16 novoobolelih laboratorijski potvrđenih osoba na koronu, od kojih 11 iz Pirota a pet…\nSparina i neprijatni osećaj koji štipe nozdrve nežnom Evropljanu, jak parfem lepih žena izvajanih tela sa držanjem neobičnog ponosa, ulični lopovi…


Datum objave: 15.11.2019 15:01 | Autor: PR služba\n- Zvanični podaci pokazuju da je kod nas u odnosu na 2008. godinu došlo do povećanja zloupotrebe droga i da taj procenat iznosi oko 10 odsto, što je zabrinjavajuće, iako je još uvijek mnogo niži nego u zemljama Evrope, gdje se kreće oko 18 odsto. U cilju unaprjeđenja kapaciteta i programa orjentisanih ka liječenju zavisnosti i obezbjeđivanja političke i finansijske podrške za realizaciju aktivnosti definisanih kao prioritet u akcionim planovima na lokalnom i nacionalnom nivou, Ministarstvo zdravlja je donijelo više strateških dokumenata, koji se odnose na ovu problematiku. Da bi ostvarili zacrtane ciljeve potrebna nam je pomoć i saradnja sa nevladinim organizacijama koje se bave sprečavanjem zloupotrebe droga. Kroz finansijsku podršku njihovim projektima željeli smo da damo doprinos, kako bi zajednički radili prvenstveno na prevenciji, a onda na suzbijanju zloupotrebe droga, istakao je dr Knežević.\n- Ministarstvo zdravlja u kontinuitetu vrši monitoring nad sprovođenjem projekata i prati naš rad. Veoma je važno da se kroz realizaciju naših projekata na sjeveru zemlje mladi upoznaju koliko zloupotreba droga i psihoaktivnih supstanici može ugroziti bezbjednost i živote i njihove i cjelokupne populacije, kazao je Mekić.


Beta 26. oktobra 2020. 18:45\n„Pitam vlast, koja gromoglasno najavljuje obračun sa ozbiljnim organizovanim kriminalom u državi, da li je stanju da reši ovako trivijalan slučaj u poredjenju sa borbom protiv organizovanog kriminala? Ako nisu u stanju da identifikuju obične ulične vandale, kako će se obračunati sa organizovanim kriminalom“, rekao je Jeremić televiziji N1.\n„Ovo je očigledno mafijaška poruka ‘znamo gde živiš’, upućena meni i mojoj porodici. Mogli su da ih zalepe ispred stranke ili na nekom drugom mestu, da nije po sredi konkretna namera da se uznemiri moja porodica. Mi tu prolazimo svakog dana i šetamo našu ćerku, a plakati su nalepljeni samo na zgradi ambasade koja je preko puta našeg ulaza“, reka je Jeremić.\nUpitan da li će angažovati obezbedjenje, Jeremić je odgovorio da nema potrebu za obezbedjenjem i da „nema nameru da prestane da se bavi onim čime se bavi i da otvoreno govori o stvarima o kojima govori“, i dodao da svoju bezbednost prepušta u ruke države, jer „želi da veruje“ da će ga, kao i sve ostale gradjane, štititi zakoni i institucije.\n„Ako država stoji iza pokušaja da se nečija bezbednost ugrozi, nema tog obezbedjenja koje može da ga spasi. Nemam nikakve repove iz prethodnog vremena, nikada se nisam zamerio bilo kome osim aktuelnoj vlasti. U državi vas niko od države ne može zaštititi“, rekao je Jeremić.\n„Tada je policija Vračara reagovala izuzetno efikasno i napadač je identifikovan i uhapšen svega nekoliko sati kasnije. Pohvaljujem policijsku upravu Vračara jer je i ovog puta reagovala veoma brzo, i na lice mesta su došli načelnik kriminalističke policije na Vračaru i njegove kolege. Nema nikakve sumnje da je policija već sada u mogućnosti da identifikuje počinioce“, rekao je Jeremić i zaključio:\n„Ako smo stigli dotle da se u centru prestonice direktno zastrašuje i uznemirava porodica političkih oponenata, i to onih koji predvode političku organizaciju i poznatiji su u društvu od većine gradjana, onda se postavlja pitanje šta je tek ostalo za njih i ko će njih zaštititi“.


Uslovi korišćenja - Farmia.rs\nMolimo da pažljivo pročitate navedena pravila i uslove korišćenja sajta farmia.rs. Pristupanjem sajtu, korišćenjem materijala koji se na njemu nalazi, kreiranjem naloga, Vi prihvatate “Uslove korišćenja”.\nZa korišćenje usluga sajta farmia.rs neophodna je registracija. Registrovani korisnik koji je postavio ponudu ima sva prava i obaveze nad tom ponudom i saglasan je da farmia.rs može koristiti materijale i informacije bez dozvole ili naknade. Fizičko ili pravno lice može imati i koristiti samo jedan registrovan nalog. Fizičko ili pravno lice koje se registrovalo na www.farmia.rs, saglasno je da nakon registracije Farmia.rs koristi njegovu e-mail adresu, unetu prilikom registracije, u svrhe slanja medijskih kampanja ili Farmijinog materijala putem newslettera.\nI drugog sadržaja koji nije u skladu sa delatnostima kojima se farmia.rs bavi\nVi možete da gledate, kopirate i štampate stranice pod uslovom da stranice koristite isključivo za ličnu upotrebu, informativne i nekomercijalne svrhe. Izuzev kada je posebno naglašeno nije dozoljeno slati, demonstrirati, reprodukovati, oglasiti, prenositi ili distribuirati informacije sa ovog sajta kako bilo kog dela tako i u celosti bez prethodne pismene dozvole sajta farmia.rs.\nIzuzev kada je drugačije istaknuto od strane sajta farmia.rs, svi materijali i informacije koji su postavljeni na sajtu od strane posetilaca smatraju se vlasništvom sajta farmia.rs. Za postavljanje informacija i materijala na sajtu farmia.rs ne možete biti plaćeni, iako to postaje vlasništvo sajta. Sajt farmia.rs može koristiti materijale i informacije bez dozvole ili naknade.\nSajt može sadržati linkove ka sajtovima koji nisu u vlasništvu i pod kontrolom sajta farmia.rs, stoga sajt farmia.rs nije odgovoran za njihov sadržaj i korišćenje.\nInformacije, materijali i oglasi koji se nalaze na ovom sajtu mogu biti zastareli ili sa greškama. Ako nije suprotno naglašeno sve informacije, materijali i usluge se koriste takvi kakvi jesu, bez ikakvih garancija. Ni u kom slučaju sajt farmia.rs nije odgovoran za direktnu, indirektnu, slučajnu, specijalnu ili posledičnu štetu ili štete od gubitka profita, prihoda, podataka, prosleđenu vama ili drugima.\nSajt frmia.rs zadržava pravo da izmeni,prepravi ili izbriše bilo koji podatak postavljen od strane posetilaca na sajtu u bilo kom trenutku bez ikakvog obaveštenja ukoliko smatra da taj podatak nije u skladu sa pravilima sajta farmia.rs.